Era ide u Kinu - Dnevni list Danas\nDruštvo Era ide u Kinu\nUspeh užičkog grafičkog dizajnera Nikole Vukašinovića\nEra ide u Kinu\nNikola Vukašinović, grafički dizajner i profesor u Umetničkoj školi u Užicu, autor logoa 14. jugoslovenskog pozorišnog festivala, plasirao se u finale The International Logo Design Award „Hiiibrand 2010“ (Međunarodna nagrada za dizajn logotipa), koji se održava u Kini.\n0Piše: N. Kovačević 01. aprila 2011. 16.55\n– To je cenjeno međunarodno takmičenje i veoma mi je drago što je moj rad ušao u finale, rekao je za Danas Vukašinović.\nNa konkursu koji je trajao do 31. oktobra prošle godine, a čiji je cilj da se nagrađivanjem najboljih dizajnera u svetu promoviše umetnost kreiranja logotipa, prijavljeno je 4.136 radova iz više od 60 zemalja. Nakon rigorozne selekcije, izabrano su 202 finalista, od kojih su 164 iz profesionalnih i 38 iz studentskih grupa. Osim Vukašinovića, iz naše zemlje u finale su ušli Bojan Stefanović za logo „VibrantDrive“ i Jovan Tarbuk za logotipsko rešenje „Club Easy“. Odbor „Hiiibrand 2010“ tokom ovog meseca proglasiće najbolje autore, kojima će pripasti zlatna, srebrna i bronzana medalju, ali i ostale nagrade.\nVukašinović je diplomirao grafički dizajn na Akademiji lepih umetnosti u Beogradu, nagrađivan je za pozorišni i filmski plakat, multimedijalne radove, a pored ostalog autor je i total dizajna 17. beogradskog maratona. Član je ULUPUDS i izlagao je u zemlji i inostranstvu.


OPTIMUS učestvuje u realizaciji obuka za korišćenje softvera za elektronsku objedinjenu proceduru u procesu izdavanja gradjevinskih dozvola\nReforma procesa izgradnje, započeta donošenjem izmena i dopuna Zakona o planiranju i izgradnji (2014), koji je od 01. januara 2016. godine uveo uspostavljanje elektronske objedinjene procedure (jednošalterskog sistema) u procesu izdavanja građevinskih dozvola, priključenja i upisa svojine, nastavljena je podrškom u primeni centralizovanog softvera. Obuke za korišćenje softvera, koje su otpočele sredinom decembra 2015. godine uz podršku USAID BEP projekta, nastavile su se sredinom januara 2016. godine, kroz seriju obuka u organizaciji Nacionalne alijanse za lokalni ekonomski razvoj, kako bi se obučilo oko 3.000 učesnika u objedinjenoj proceduri.\nDirektorka OPTIMUS-a, Slađana Karavdić Kočević, je jedan od trenera, koji svake nedelje sprovode praktične obuke za korišćenje softvera objedinjene procedure. Učesnici obuka su predstavnici Ministarstva građevinarstva, saobraćaja i infrastrukture, Pokrajinskog sekretarijata za urbanizam, graditeljstvo i zaštitu životne sredine, lokalnih samouprava i imaoca javnih ovlašćenja (javnih preduzeća, Katastra i drugih organizacija). Dvodnevna obuka obezbeđuje teoretsko i praktično znanje polaznicima, kako bi se bliže upoznali sa načinom korišćenja softvera za objedinjenu proceduru i osposobili za samostalan rad.\nObuka pokriva teme kao što su: opšta funkcionalnost aplikacije, elektronski proces izdavanja lokacijskih uslova, građevinske dozvole, upotrebne dozvole i dozvola iz člana 145. Zakona, kao i druge procese i softverske elemente. Web aplikacija za sprovođenje objedinjene procedure, koja se nalazi na serveru Agencije za privredne registre, predstavlja elektronsku, javno dostupnu bazu podataka o toku svakog pojedinačnog predmeta, koja se primenjuje u procesu odlučivanja po zahtevu građana i privrede za teritoriju čitave Srbije.\nG-đa Kočević je postala sertifikovani trener, nakon uspešnog pohađanja treninga trenera, koji je organizovalo Ministarstvo građevinarstva, saobraćaja i infrastrukture, u saradnji sa donatorima i drugim organizacijama, u decembru 2015. godine.


Beograd /Johnny Depp poklonio zanimljivu figuru Aleksandru Vučiću / Radio Sarajevo\nFoto: Instagram/Johnny Depp poklonio zanimljivu figuru Aleksandru Vučiću\nBeograd / Johnny Depp poklonio zanimljivu figuru Aleksandru Vučiću\n19. 10. 2021. u 18:43:00 Radiosarajevo.ba\nHolivudski glumac Johnny Depp sletio je u Beograd u 14:30 sati, a s aerodroma se pravo uputio u predsjedništvo na prijem kod Aleksandra Vučića, piše Nova.rs.\nPredsjednik Aleksandar Vučić objavio je da je počastvovan dolaskom u Srbiju holivudskog glumca, od koga je dobio na poklon figuru ptice u odjelu pirata, što je asocijacija na njegovu ulogu Jacka Sparrowa u filmu Pirati s Kariba.\nVučić je na Instagramu objavio snimak s Johnnyjem Deppom, piše Nova.rs.\nGlumac je na sebi imao tamnoplavo odjelo i sunčane naočare, a u trenutku kada je čuo vrisku oko sebe okrenuo se i uhvatio za srce u znak zahvalnosti, pa ponovo mahnuo svima i ušao u zgradu.\nJohnny Depp je trebalo da sleti u Beograd danas oko podneva, ali je zakasnio na let, zbog čega je otkazana konferencija za medije koja je tim povodom zakazana.\nDepp inače u Beograd dolazi povodom promocije svog animiranog serijala proizvedenog u Srbiji „Pafini“, u produkciji „Arhangel studija“ glumca Miloša Bikovića, a kreiranog u „Jervolino studiosu“ (IES).\nGlumac bi trebalo da poslije konferencije ide u obilazak studija, a uvečer će se sastati na večeri s srbijanskim predsjednikom Aleksandrom Vučićem. Iz kabineta je saopšteno da će se Vučić sastati s Deppom i Milošem Bikovićem u zgradi na Andrićevom vencu.\n„Počastvovan dolaskom Johnnyja Deppa u našu zemlju, posebno sam mu zahvalan na divnom poklonu, Silent Sparrow, koji sam dobio“, naveo je Vučić na Instagram nalogu, piše Nova.rs.\nPredsjednik Srbije se našalio da je njegov glavni utisak to što, kako je naveo, nikada u posljednjih deset godina nije vidio „takvu marljivost i posvećenost svih dama“ u njegovom kabinetu, i napravio aluziju da su se dotjerale „kao nikada do sada“, kao i da je „siguran da je to samo zbog njega, a nikako zbog Johnnyja Deppa“.\nTagovi: Johnny Depp Aleksandar Vučić pokloni\nIz Italije / Johnny Depp sletio u Beograd\nAnkara / Vučić zatečen reakcijom na ceremoniji u Turskoj: Ovo nisam vidio nigdje


Kijev: 100.000 ljudi protestuje zbog prekida pregovora sa EU (FOTO) – Net.hr\nKijev: 100.000 ljudi protestuje zbog prekida pregovora sa EU (FOTO)\nAutor: Net.hr 16:37 01.12.2013\nNajveći protesti u istoriji Ukrajine\nOko 100.000 demonstranata okupilo se na Trgu nezavisnosti u Kijevu, uprkos zabrani okupljanja u centru grada koji je na snazi od danas.\nKako javlja agencija AP, danas je na ulice Kijeva izašao ubedljivo najveći broj Ukrajinaca u znak protesta zbog odluke vlasti da se povuče iz pregovora sa Evropskom unijom i okrene jačanju veza sa Rusijom.\nDemonstranati su se noćas autobusima i automobilima uputili iz zapadnih delova Ukrajine na opozicioni skup koji je počeo u podne u glavnom gradu.\nZastave EU i Ukrajine preplavile su Trgu nezavisnosti, iako je policija zabranila okupljanja na centralnim kijevskim trgovima.\nOkupljenje je počelo u parku “Taras Ševčenko”, odakle su se demonstranti uputili ka Trgu nezavinosti.\nDemonstranti traže da se povuče ukaz koji je prošle nedelje izdao ukrajinski premijer Mikula Azarov. Njime su prekinute pripreme sporazuma o pridruživanju sa EU, koji je trebalo da bude potpisan na samitu EU u Vilnjusu.\nLider Ukrajinske demokratske alijanse za reforme (UDAR) Vitalij Kličko pozvao je ukrajinskog predsednika Viktora Janukoviča i njegovu vladu na protestu u centru Kijeva da podnesu ostavke, navodeći da su “ukrali” ukrajinski san o evropskim integracijama.\n“Vlada i predsednik treba da podnesu ostavku”, rekao je opozicioni lider i bokserski šampion, prenela je agencija Rojters, navodeći da je Kličko govorio pred stotinama hiljada demonstranata.\n“Ukrali su nam san. Ukoliko ova vlada ne želi da ispuni želju ljudi, onda neće biti takve vlade, neće biti takvog predsednika. Biće nova vlada i novi predsednik”, rekao je Kličko.\nKličko je, navodi RIA Novosti, pozvao okupljene da izbegavaju provokacije.\n“Ukoliko vas neko poziva da napadate državne ustanove – to može biti veoma opasno.) Ne podležite provokacijama”, rekao je on.\nDrugi opozicioni lider iz partije Otadžbina (Batkivščina) i bivši ministar unutrašnjih poslova Jurij Lucenko procenio je da će vlada podneti ostavku u roku od pet dana protesta u Kijevu.\n“Budite ovde, ne mrdajte natrag sa ovog trga”, rekao je on.\n“Naš plan je jasan: Ovo nisu demonstracije, ovo nije reakcija. Ovo je revolucija”, rekao je Lucenko a prenosi Asošijeted pres, dodajući da okupljeni uzvikuju “Revolucija”.\nNovinske agencije su, u međuvremenu, javile da se jedna grupa demonstranata okupila kod zgrade predsedničke administracije i sukobila sa policijom.\nRojters navodi, pozivajući se na očevice, da je policija ispalila suzavac da rastera tu grupu koja je bagerom pokušala da probije policijski kordon i metalne ograde pred zgradom, dok RIA Novosti da su bacane baklje.\nRuska agencija navodi i da je razbijeno nekoliko prozora na zgradi Kijevske gradske administracije, nedaleko od glavnog Trga nezavisnosti u Kijevu, prenoseći izjavu službe za obezbedjenje pri MUP-u da je situacija kod zgrade stabilizovana i izveštaje ukrajinskih medija da su privedena dva mladića koji su imali “Molotovljeve koktele”.\nPrema agencijskim izveštajima, neki od učesnika demonstracija ušli su u zgradu gradskih vlasti.\nItar-Tass je javio da je grupa demonstranata u jaknama sa oznakama opozicionih partija Sloboda i Otadžbina probili ulaz u zgradu Doma sindikata a da su čuvari napustili tu zgradu.\nAkcija “Narodno veće” počela je na kijevskom Trgu nezavisnosti i ukrajisnka agencija Ukrinform navodi da je na mitingu “možda nekoliko stotina hiljada ljudi”.\nUkrajinska državna agencija navodi da su se mitingu priključile evropske diplomate, potpredsednik Evropskog parlamenta Jacek Protasevič, bivši predsednik EP Ježi Buzek, nekadašnji poljski premijer i lider partije Pravo i pravda Jaroslav Kačinjski.\nOkružni administrativni sud je ranije zabranio da se na centralnim trgovima i ulicama od danas do 7. januara naredne godine održavaju masovni skupovi.\nU saopštenju povodom 22. godišnjice referenduma na kojem se sovjetska republika Ukrajina izjasnila za nezavisnost od SSSR, predsednik Viktor Janukovič danas je naveo da će se “potruditi da ubrza približavanje Ukrajine EU”.\neu protesti rusija ukrajina


Proradio železnički „Put svile“ - 17.02.2016, Sputnik Srbija\nTragedija u Hrvatskoj: Autobus sleteo sa puta, desetine mrtvih i povređenih /video/\nProradio železnički „Put svile“\nNekada su Putem svile prolazili karavani, povezujući Istočnu Aziju i Mediteran. Tim putem kretali su se trgovci svile iz Kine ka Evropi. Danas se istim putem... 17.02.2016, Sputnik Srbija\nA od Irana preko Turske, Bugarske i Srbije u Evropu! :)\nkina, iran, komentari i analitika, analize i mišljenja\n© Flickr / ninaraŽeleznica Teheren - Sari\nNekada su Putem svile prolazili karavani, povezujući Istočnu Aziju i Mediteran. Tim putem kretali su se trgovci svile iz Kine ka Evropi. Danas se istim putem iz Kine prevozi daleko širi asortiman robe, a sama trasa prolazi kroz fazu preporoda.\nOno što je u nekoliko prethodnih vekova zvučalo kao utopija, danas dobija novo značenje i vide se realni obrisi ovog grandioznog ekonomskog projekta. Dan 15. februar ući će u istoriju kao dan kada je otvoren još jedan deo železničke pruge projekta „Ekonomski pojas Puta svile“. Prvi eksperimentalni trgovački voz iz Kine, koji je prešao rastojanje od 10 hiljada kilometara, stigao je u Teheran.\nKoji su interesi Kine na Bliskom istoku\n19 Januar 2016, 18:15\nMaršruta ovog voza, koji je krenuo iz kineskog grada Iju iz provincije Džeđang, protezala se preko teritorije Turkmenistana, Uzbekistana i Kazahstana. Teretni voz prevezao je raznu robu iz Kine u Iran.\nPrvu teretnu kompoziciju iz Kine na železničkoj stanici u Teheranu dočekao je Mohsenpur Sejed Agaj, zamenik iranskog ministra saobraćaja i građevinarstva. Prema njegovim rečima, Iran je spreman da nastavi izgradnju ovog železničkog koridora prema Evropi. Na taj način Iran bi mogao da postane ključni tranzitni čvor, koji bi povezivao veliku trgovačku luku Šangaj sa evropskim državama.\n„Učinjen je prvi realni korak ka obnavljanju ’Puta svile‘“, kaže za Sputnjik Mohsen Šarijatinija, ekspert za pitanja odnosa Irana i Kine teheranskog Centra za strateška istraživanja.\n„Iran smatra da je projekt obnavljanja i aktivacije ’Puta svile‘ važan sa stanovišta ekonomske integracije država regiona. Islamska Republika vidi brojne koristi i pogodnosti, a pitanje ekonomskih rizika, ovde je na drugom mestu. Na prvom mestu je reputacija. Podsetimo da su jačanju trgovačko-ekonomskog partnerstva naše države sa Kinom pomogle susedne države Srednje Azije. Rezultat te saradnje je uspešno puštanje u rad ovog železničkog koridora“, kaže Mohsen Šarijatinija.\nEvropljani u redu za ugovore sa Iranom\n27 Januar 2016, 19:29\nNaš sagovornik je ubeđen da će stvaranjem ovog železničkog koridora dela „Puta svila“ regionalna reputacija Irana neminovno porasti.\n„Svima je poznat posebno povoljan geografski položaj Irana, koji se nalazi na važnoj raskrsnici nekoliko regiona. Očigledno je da na maršruti novog ’Puta svile‘ on igra ključnu ulogu i predstavlja bitnu kariku u trgovini između Istoka i Zapada. Ne bi trebalo zaboraviti ni to da je ekonomija Irana jedna od najjačih u regionu. Iran ima veliki potencijal i iz perspektive prirodnih resursa, ali i ljudskih. Zato je iz perspektive stvaranja železničke pruge koja idem ’Putem svile‘ uloga Irana svakako velika“, zaključuje Mohsen Šarijatinija.\nOstvarivanje ovog transportno-tranzitnog koridora postalo je moguće nakon što je prethodno završena izgradnja međunarodne železničke pruge Kazahstan—Turkmenistan—Iran. Taj deo pruge otvoren je u decembru 2014. godine uz prisustvo predsednika ovih triju država. Zato je nova maršruta prvo logističko rešenje u smislu brze isporuke tereta od obala istočne Kine do tržišta Persijskog zaliva.\n18 Februar 2016, 05:08\n09:58UŽIVO Izlaze 54 broda, 48 aviona i preko 4.000 vojnika: Ruska ratna mornarica u Peterburgu\n09:39Tragedija u Hrvatskoj: Autobus sleteo sa puta, desetine mrtvih i povređenih /video/


Vučić: Ponosan sam na građane koji su ispoštovali Prajd - Televizija K3\nVučić: Ponosan sam na građane koji su ispoštovali Prajd\nSeptember 28, 2014, 2:01 pm\n“To treba da nam služi na čast”, rekao je Vučić i dodao da ove godine posle Parade ponosa u svet nisu otišle slike polupanih izloga i grada.\nPremijer je zahvalio građanima, a posebno Beograđanima, jer su, kako je naveo, s velikom ozbiljnošću, ljubavlju prema svom gradu i odgovornošću pokazali da razumeju u kojoj je poziciji Srbija istovremeno poštujući različitosti.\n“U Beogradu danas nije razbijeno nijedno staklo, a za to su zaslužni ne samo organi bezbednosti, jer se pokazalo da država može, hoće i ume da poštuje Ustav i zakone, već pre svega zahvalnost dugujemo veicinskom delu naroda koji je pokazao veliku odgovornost i uglavnom se sklonili s ulica kako bi omgućili održavanje Parade ponosa”, rekao je premnijer na vanrednoj konferenciji za nvoinare u Vladi Srbije.\nOn je dodao da Prajd nije organizovan ni zato što je to uslov za ulazak u EU, niti zato što “smo naklonjeniji gej populaciji nego Crkvi”, već zato što hoćemo da pokažemo da se u državi poštuju Ustav i zakoni i prava svih ljudi.\nPred Srbijom su, kako je rekao, mnogo veći izazovi od Prajda, ali nikada i nigde ne možemo stvari da rešavamo bez jasnih pravila, a “danas smo pokazali da osnovna pravila znamo da poštujemo”.\n“Srbiju često optužuju da je društvo u nastajanju i da nema snage za zaštiti svoje građane, a mi smo danas pokazali da je Srbija ozbiljno društvo”, istakao je Vučić.\nSrbija je danas, uprkos različitim uverenjima i pogledima na svet, uprkos tome što znam da većini ljudi nije bilo lako, pokazala da je zemlja pristojnih ljudi.\n“Ono što svima mogu da obećam je da će Ustav i zakoni važiti jednako za sve u Srbiji”, ponovio je premijer.\n“Naš posao je da taj ustav i zakone poštujemo i sprovodimo ma koliko nam to ne bilo nekad lako ili dolazilo u koliziju sa našim ličnim uverenjima”, rekao je Vučić.\nOn je naveo da su pred Srbijom mnogo veći izazovi, reforme i rezovi, koji ne mogu da se završe bez jasnih pravila, i istakao da je država sada pokazala da može da sprovodi ta pravila.\n“Sinoć su Beogradom šetali pripadnici desničarskih organizacija, danas gej populacije i rekao bih da je sve funkcionisalo besprekorno”, rekao je Vučić i istakao da je Srbija ozbiljno društvo, spremno da sprovodi reforme.\nUpitan koliko je koštalo angažovanje policajaca u Beogradu, Vučić je odgovorio: “skupo je koštalo, mnogo više nego što bih želeo da nas je koštalo”.\nOn je naveo da nije saglasan sa ocenom da je grad bio pod opsadom i istakao da je policija radila svoj posao i da je država bila organizovana bolje nego ikad.\n“Država je svoj posao obavila perfektno, nijedan osoba nije bila ugrožena, ni pripadnici gej populacije, ni oni koji se ne slažu sa njihovim uverenjima”, rekao je Vučić.\nPremijer je rekao da policija radi na tome da se otkrije ko je učestvovao u napadu na televiziju B92, navodeći da policija ima snimke.\n“Naravno da će da će javnost znati, a svi koji su kršili zakon… zna se kako se sa njima postupa”, rekao je Vučić.\nOženio se Džordž KluniObilježeno 118 godina od osveštanja crkve Svetog Save u Blažuju


Ministru Vulinu plaketa od krajiških Srba za doprinos u očuvanju krajiške kulture, običaja i kulture sećanja - Radio televizija Pančevo\n3. avgusta 2021. 3. avgusta 2021. 0227\nMinistar unutrašnjih poslova Aleksandar Vulin izjavio je danas da je hrvatska zločinačka akcija „Oluja“ bila najveće etničko čišćenje počinjeno posle Drugog svetskog rata, za koje do danas niko nije odgovarao i naglasio da Srbija koju vodi predsednik Aleksandar Vučić nikada taj zločin prema Srbima neće zaboraviti i prestati da insistira na pravdi i kazni za zločince.\n„Jaka i stabilna Srbija stoji uz svakog svog sunarodnika ma gde on da živi. Nikada se više neće ponoviti „Oluja“ i nikada više srpski narod u kolonama neće napuštati svoje domove, mesto gde je rođen“, rekao je ministar Vulin posle sastanka sa Milanom Žunićem, predsednikom Koordinacije udruženja izbeglih i raseljenih u Republici Srbiji.\nMinistar je istakao da je predsednik Vučić prvi srpski državnik koji je na adekvatan način počeo da obeležava stradanje srpskog naroda i naglasio da Srbija nikada više neće ćutati o svojim žrtvama i stradanjima, o užasu koji je zadesio srpski narod i ovom „ustaškom divljanju“ koje je ostalo nekažnjeno.\nPrema njegovim rečima, 250.000 prognanih, pobijenih i nestalih Srba tokom i posle „Oluje“, opominju da ne smeju biti zaboravljeni i da Srbija uvek jasno i glasno, bez obzira na pritiske, „Oluju“ mora da naziva pravim imenom – zločinom i etničkim čišćenjem.\nPredstavnici Koordinacije udruženja izbeglih i raseljenih u Republici Srbiji, koja u svom sastavu ima 72 udruženja, ministru Vulinu uručili su plaketu u znak zahvalnosti za dugogodišnji doprinos i očuvanje krajiške kulture, običaja i kulture sećanja.\nU Južnom Banatu 9 novozaraženih\nVulin sa ambasadorkom Meklaud uoči posete Londonu


NovaEnergija.net » U Skupštini AP Vojvodine u rad pušten e-parlament U Skupštini AP Vojvodine u rad pušten e-parlament – NovaEnergija.net\nKonferencijom “E-parlament: digitalizacija u službi jačanja demokratije“ danas je obleleženo puštanje u rad e-parlament sistema u Skupštinu AP Vojvodine, koji je realizovan u saradnji sa Programom ujedinjenih nacija za razvoj (UNDP) i Švajcarske agencije za razvoj i saradnju (SDC).\n“Skupština AP Vojvodine je dodatno doprinela digitalnom napretku ojačavajući temelje demokratije i građanske emancipacije, unapređujući efikasnost i transparentnost rada, unapređujući nadzornu ulogu i učešće javnosti u njenom radu i istovremeno doprinoseći većoj bezbednosti ingformacija“, rekla je premijerka Brnabić čestitajući svima koji su učestvovali u sprovođenju projekta.\n“Sistem e-parlamenta doprinosi transparentnosti rada, a time i jačanju demokratije i ugleda samog parlamenta. Takođe, ovo je veliki iskorak u brzini, smanjenju troškova i efikasnosti u radu Skupštine AP Vojvodine“, ocenio je predsednik Pastor. On je dodao da je, pored sistema e-parlamenta, tokom ovog mandatnog perioda veliki napredak postignut i time što se skupštinski dokumenti prevode na jezike u službenoj upotrebi i što je ta mogućnost višejezičnosti proširena i na rad odbora.\n“Digitalizacija javnih ustanova u Republici Srbiji je jedan od prioriteta zbog velike uštede vremena, smanjenja troškova i ubrzanja procedure rada“, rekao je predsednik Mirović.\nU Skupštini AP Vojvodine u rad pušten e-parlament was last modified: February 27th, 2020 by Ivana Karanović\nana brnabicAP Vojvodinadigitalizacijae parlamentFilip Žeral GiFransis Pikapigor mirovićištvan pastornovi sadns\nPriključite se i vi: Monitor SSL sertifikata...\nSkoro 11.000 elektronskih prijava za upis dece...\nElektronski recepti od 1. jula u svim...\nU prvoj nedelji primene putem eŠaltera podneto...\nSvi identiteti građana nalaziće se na jednom...


Britanski telegraf objavio fotografije Sinđelića i osumnjičenih Rusa | Glasnik\nYou are at:Home»Vesti»Društvo»Britanski telegraf objavio fotografije Sinđelića i osumnjičenih Rusa\nBritanski telegraf objavio fotografije Sinđelića i osumnjičenih Rusa\nBritanski Telegraf objavio je fotografije za koje navode da su „ključni dokaz“ da su oficiri ruske obaveštajne službe učestvovali u planiranju terorističkih akcija i atentata na Mila Đukanovića u oktobru 2016. Prema navodima Telagrafa fotografije su pribavile „evropske obaveštajne službe“.\nOve fotografije pružaju nove dokaze da su ruski obaveštajci imali plan za teroristički napad koji bi se završio atentatom jednog evropskog lidera, piše Telegraf.\nKako piše Telegraf, fotografije su snimljene u beogradskom parku tokom septembra 2016. godine, neposredno pre sprečenog udara i predstavljaju ključni dio dokaza koji povezuje pripremu zavere sa ruskim državnim organima\nOvaj list podsjeća da su Šišmakov i Popov, kojima se sudi u odsustvu, počeli planove nekoliko meseci ranije, putujući u susednu Srbiju da traže prikladnog organizatora na terenu. Za tu ulogu oni su upravo odabrali Sašu Sinđelića, veterana antizapadnih aktivnosti, koji se u prošlosti hvalio svojim saradnicima i svojim vezama sa ruskim ministarstvom odbrane, navodi ovaj list.\nSinđelić je, podsetimo, glavni svedok i svedok saradnik crnogorskog tužilaštva u procesu koji se vodi protiv grupe koja je planirala teroristički napad u Crnoj Gori u noći održavanja parlamentarnih izbora 16. oktobra.\nKao organizatori te grupe označeni su ruski državljani Eduard Vladimirovič Širokov i Vladimir Nikolajevič Popov. Oni su se u vreme hapšenja osumnjičenih u Crnoj Gori nalazili na terotoriji Srbije, Prema navodima crnogorskih tužilaca, oni su uspeli da napuste Srbiju koja nije imala osnova da ih zadrži.\nU prvom trenutku crnogorski specijalni tužilac Milivoje Katinić saopštio je da je “reč je o dvojici ruskih nacionalista koji su radili s osobama iz Srbije”.\nKasnije je međutim, naveo su određene državne strukture Rusije umešane u pokušaj terorizma na izborni dan u Crnoj Gori 16. oktobra 2016. s ciljem da spreče njen ulazak u NATO.\nbritanski Telegraf državni udar Eduard Vladimirovič Širokov Vladimir Nikolajevič Popov\nPrevious ArticleTramp posetio Teksas, meteorolog Bjurk: Dolaze katastrofalni dani\nNext Article U Beogradu obeležen međunarodni dan nestalih


Podela paketa sa hranom na seoskom području - Grad Prokuplje\nEkipa Crvenog krsta Prokuplje danas je obišla meštane sela Žitni Potok i tom prilikom najugroženijim porodicama uručila humanitarne pakete sa hranom.\nU ovom prokupačkom selu 20 porodica je dobilo ovu vrstu pomoći, dok su predstavnici Crvenog krsta juče obišli Kruševicu i podelili 17 paketa sa najpotrebnijim životnim namirnicama.\nPrema rečima sekretara Crvenog krsta Prokuplje Dragana Subotića, akcija će biti nastavljena u ponedeljak, kada će pomoć biti dostavljena i u drugim mesnim zajednicama opštine Prokuplje.\n-Lokalna samouprava izdvojila je sredstva za ovu vrstu pomoći našim najugroženijim sugrađanima i do sada smo podelili oko polovinu od ukupno 300 paketa sa hranom, namenjenih stanovništvu na seoskom području, rekao je Subotić i dodao da će svi paketi biti podeljeni do kraja ovog meseca.\nMeštani ovog sela ističu da im svaka vrsta pomoći mnogo znači, jer zbog udaljenosti od grada nisu u mogućnosti da obezbede najpotrebnije životne namirnice, a većina žitelja ovog planinskog sela su stara i nemoćna lica.


Nismo odgovorni za otkazivanje baletskih predstava\nMinistarstvo kulture i informisanja je "od početka godine do danas Narodnom pozorištu uplatilo blizu 223 miliona dinara za redovnu delatnost, što je 27 odsto ukupne sume planirane za ove namene na godišnjem nivou", navodi se u saopštenju Ministarstva, prenosi Tanjug.\n"Javnim iznošenjem netačnih podataka, v. d. upravnik Narodnog pozorišta u Beogradu Dejan Savić želi da prikrije sopstvenu odgovornost za nesavesno poslovanje i neispunjenje obaveza prema zaposlenima", navodi se u saopštenju.\nMinistarstvo smatra da je "pravi razlog otkazivanja dve baletske predstave isključivo obustava rada baletskog ansambla usled neisplaćenih naknada, za šta je, po svim važećim zakonskim propisima, odgovorna uprava na čijem je čelu Dejan Savić".\nU saopštenju se podseća da je u toku redovna zakonska procedura za izbor direktora Narodnog pozorišta, da je Upravni odbor na Javnom konkursu između devet kandidata izabrao Božidara Đurovića i da je Ministarstvo taj predlog prihvatilo i dostavilo Vladi Srbije na usvajanje.\n"Profesionializacijom rukovodećeg kadra doći će i do rešavanja brojnih problema nagomilanih u prethodnom periodu", zaključuje se u saopštenju.\nNarodno pozorište juče otkazalo je izvođenje baletskih predstava "Slika Dorijana Greja" 6. aprila i "Žizele" 7. aprila.\nDejan Savić je pre nedelju dana na konferenciji za novinare povodom jedne dramske premijere, napomenuo da Narodno pozorište iako je već april, još nije potpisalo ugovor o sufinansiranju sa Ministarstvom kulture i da živi od sopstvenih para.\nZavršen Jahorina film festival-Gran pri italijanskom filmu 13\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 9363\n21:01 September 26, 2020\nU Velikoj Britaniji zaraženo još 6.042, preminulo 34\n20:45 September 26, 2020


Otvoren Agro Belgrade 2022. - Domaćinska kuća\nKuća » Događaji » Otvoren Agro Belgrade 2022.\nNa Beogradskom sajmu danas je otvoren Međunarodni sajam voćarstva, povrtarstva i vinogradarstva „Agro Belgrade 2022“, na manifestacija će se predstaviti oko 500 izlagača. Sajam je organizovan uz podršku Ministarstva poljoprivrede, šumarstva i vodoprivrede Srbije, grada Beograda – Sekretarijata za poljoprivredu i USAID-ovog Projekta za konkurentnu privredu, u skladu sa trenutnim epidemiološkim merama.\nMeđu izlagačima naći će se i hemijske kuće, kao i firme koje se bave proizvodnjom prihrane bilja i zaštitari. Svoje mesto u izlagačkom delu imaće i semenske kuće, kao i rasadničari. Takođe, posebna hala izdvojena je za firme iz prehrambene industrije. Agro Belgrade 2022 biće i mesto predstavljanja potencijala lokalnih samouprava i država iz regiona i Evrope.\nPrilikom otvaranja Branislav Nedimović je rekao da je Srbija u 2021. godini izvezla voća i povrća u vrednosti od milijardu evra, o čemu je nekada sanjala. Tom prilikom je istakao da to nije granica za Srbiju, već da otvara nova tržišta, a jedna od prilika je i inicijativa „Otvoreni Balkan“. Pašalić je izrazio nadu da će sledeća, četvrta članica inicijative „Otvoreni Balkan“ biti BiH, naglasivši da trenutno unutar BiH ne postoji zajednički stav o tome.\nNa otvaranju su se obratili i zamenik gradonačelnika Beograda Goran Vesić, direktor misije USAID u Srbiji Suzan Fric.\nMinistar poljoprivrede Republike Srpske Boris Pašalić je poželeo uspešnu poljoprivrednu godinu proizvođačima, uz ocenu da će ona biti izazovna zbog rasta cena i pandemije, kao i protekla.\nTokom tri dana manifestacije biće organizovane i stručne konferencije i sastanci na kojima će biti reči o standardima u proizvodnji voća i povrća, budućnosti proizvodnje bobičastog voća, transportu voća i povrća u rashladnim kontejnerima, revolving fondovima za finansiranje, preciznom navodnjavanju, modernizaciji srpskog vinarstva, proizvodnji i preradi lekovitog i aromatičnog bilja u Srbiji.\nSledećaTri meseca miruje da bi ponovo u proleće procvetalaSledeći


Predsednik Srbije Aleksandar Vučić zamolio je vlasnike privatnih firmi da se suzdrže u naredna dva meseca i ne daju otkaza radnicima za vreme epidemije korona virusa.\n- Što se tiče ekonomije, virus ruši svetski sistem, naša je sreća kad imate nizak javni dug i finansije i suficit, onda ste spremniji nego drugi. Biće uvećane plate za ljude sa VMA i iz vojnog zdravstva za 10 odsto, kao što imaju ostali. Pratim koliko je otpuštenih na Zapadu, moja molba privatnim vlasnicima je da se suzdrže dva meseca i ne daju otkaze, a mi ćemo videti da pomognemo. Što se državnog sektora tiče plate se neće smanjivati, neće niko dobiti otkaz, penzije će se isplaćivati. Beograd će na svaku adresu obezbediti pakete sa potreptštinama - rekao je Vučić na konferenciji za medije u Palati Srbija.\nOdogovarajući na pitanja novinara, Vučić je rekao da vlada ne može da donese nikakav dekret koji bi se odnosio na privatnike, već može samo da apeluje. Kako je rekao, moramo da radimo i da budemo jedna od država koja posle pandemije neće smanjivati plate u javnom sektoru, penzije.\n- Pomoći ćemo privatnicima, daćemo deo plata pogođenima, koji to dokažu, gledati kako da nadoknadimo - rekao je Vučić.\nDodao je da se u celom svetu daje na hiljade otkaza, te da su u poslednja četiri dana gotovo svi naši ljudi, koji su se vratili u zemlju, dobili otkaze u svojim kompanijama u Austriji, Nemačkoj, Italiji, Francuskoj...\n- Tako funkcioniše kapitalizam Zemlju ćemo ponovo da podignemo, uradili smo to 2014. godine, znaćemo ponovo - poručio je Vučić.\n- Spremamo se i dali smo zadatak da budemo spremni za prihavt 10.000 bolesnika, jer očekujemo teške udare narednih dana - rekao je Vučić.\n- Nadam se da ću moći da sačekam taj avion, da građane obradujem onim što donose - rekao je Vučić.\nOn je dodao da država funkcioniše, iako "nije uvek zadovoljan".\n- Kao što vidite, država funkcioniše, moram da pohvalim ljude koji rade, zabranom saobraćaja omogućeno je da policija još žešće proverava ljude. Moramo da sačuvamo ljude, posebno najstarije, jer ovi koji se oporavljaju lako su mladi - rekao je predsednik Srbije.\nHotel "Nais" otpustio 60 odsto radnika, Vučić: Neće imati podršku države Srbije


Klokić: Srpska globalno prepoznata kao mjesto budućih ulaganja - INFORMACIJA JE KAPITAL - Capital.ba\n19. feb. 2018. 10:30 Objavljeno u OSTALO\nBANJALUKA, Republika Srpska priznata je na globalnom nivou kao mjesto za buduća strana ulaganja, što je potvrdio i “Fajnenšel tajms” kada je nedavno izabrao Srpsku za jednu od 10 top malih evropskih regiona budućnosti za 2018/2019. godinu, izjavio je ministar za ekonomske odnose i regionalnu saradnju Srpske Zlatan Klokić.\nOn je istakao odličan rad Bijeljine, Prijedora i Zvornika, koji su nagrađeni, te ocijenio da su na ovaj način krunisani napori Vlade Republike Srpske i resornog ministarstva, kao i da je ovo svojevrsna reklama koja će doprinijeti razbijanju stereotipa o Srpskoj kao mjestu koje nije atraktivno za investiranje.\n“Po troškovnoj efikasnosti u kategoriji malih gradova nagradu je dobila Bijeljina, a u kategoriji evropskih mikrogradova Prijedor i Zvornik”, naveo je Klokić za “Večernje novosti”.\nOn kaže da je dobijanje ove nagrade i rezultat aktivnosti Ministarstva u ovoj oblasti, u skladu sa najnovijim međunarodnim trendovima.\n“Tu prije svega mislim na program postinvesticione podrške investitorima, proaktivno privlačenje investitora putem ciljane kampanje i direktnih posjeta, sprovođenje i promociju reformskih procesa Vlade i funkcionisanje Savjeta za strane investitore”, rekao je Klokić.\nOn je dodao da očekuje da ova nagrada u narednom periodu doprinese još većem interesovanju investitora za Srpsku. Novosti\nKljučne riječi: klokić, rs, ulaganja, vazno\nIsti uslovi za domaće i strane ulagače


S&T - Socijalni karton - Informacioni sistem socijalnog staranja (SWIS)\nS&T Crna Gora uspješno je završila projekat implementacije Informacionog sistema socijalnog staranja (SWIS). Projekat „Socijalni karton - Informacioni sistem socijalnog staranja (SWIS)“ predstavlja okosnicu procesa reforme socijalnog staranja u Crnoj Gori, i tu reformu sprovodi putem razvoja efikasnijeg, delotvornijeg i pravednijeg sistema socijalne zaštite kao i kvalitetnih usluga za siromašne i ugrožene.\nOdluka za realizacijom ovakvog rešenja bio je prirodan razvojni korak na putu modernizacije sistema socijalnog staranja Crne Gore. Za partnera u uvođenju informacionog rešenja odabran je S&T, kao regionalna kompanija čiji je konsultantski tim mogao da odgovori na sve kompleksne zahteve kreiranja i implementacije ovakvog sistema. Zahvaljujući dobrom vođenju projekta, realizacija ovog projekta je bila uspešna, a dogovoreni rokovi ispoštovani. Projekat su podržali Vlada Crne Gore i UNDP, njegova vrednost je bila preko million evra a sistem održava interoperabilnost sa 9 nacionalnih institucija - što su sve pokazatelji njegovog obima i značaja.\nSistem je pušten u pilot centrima u julu 2014 godine a do kraja decembra 2014 je implementiran u svim centrima za socijalni rad u Crnoj Gori kao i u MRSS CG. Tokom implementacije sistema, urađena je i revizija svih aktivnih rešenja za pojedina materijalna davanja (oko 40.000 predmeta) upotrebom SWIS sistema.\nInformacioni sistem obuhvata sve poslovne procese u centrima za socijalni rad: prijemna kancelarija, upravljanje slučajevima i postupcima (od zahteva, stručnog nalaza i mišljenja do rešenja), obračun i isplata materijalnih davanja/socijalnih transfera, nadzor i revizija svih materijalnih davanja (u proseku 65 miliona eura godišnje samo za naknade) uz implementaciju automatske periodične provere svih dokaza uz pokretanje postupka revizije, novi sistem za upravljanje dokumentima, radnim tokovima i arhivom, izveštavanje i – poslednje, ali ne i najmanje važno – sistem generiše podatke u realnom vremenu čime su stvoreni preduslovi za bolje analize svih dokaza i slučajeva. Takođe, kroz modul interoperabilnosti centri za socijalni rad postaju "one- stop shop" u kome su dostupni svi dokumenti za utvrđivanje podobnosti za socijalne naknade, a sistem generiše i takozvane e – socijalne kartone (imovina, socijalni i radni status), odnosno socijalne profile pojedinaca/porodica. Sistem podržava interoperabilnost sa 9 nacionalnih institucija: Penzioni fond, Zavod za zapošljavanje, Uprava za nekretnine, Poreska uprava, Ministarstvo unutrašnjih poslova (centralni registar stanovništva i registar motornih vozila), Ministarstvo obrazovanja, Ministarstvo poljoprivede i Veterinarska uprava.\nSistem omogućava bolji uvid u to ko su korisnici, filtrira one koji ne ispunjavaju uslove (smanjenjem grešaka koje se odnose na takozvanu isključenost i uključenost), smanjuje broj primalaca višestrukih naknada i štedi na administrativnim troškovima. Ove uštede mogu dati fiskalni prostor za proširenje pokrivenosti socijalnom pomoći većeg broja onih kojima je pomoć zaista potrebna. Korisnici i podnosioci zahteva za naknade više ne doživljavaju teškoće koje oduzimaju vreme i nisu izloženi troškovima povezanim sa prikupljanjem potrebne dokumentacije. S druge strane, socijalni radnicima su znatno rasterećeni od administrativnog tereta i u mogućnosti su da posvete više vremena ljudima u stanju potrebe uz pomoć takozvanih "soft" mera.\nTakođe, sistem evidentira podatke o ljudima koji ne ispunjavaju zahteve podobnosti (i razloge za to), kao i obrasce u primanjima, socijalnoj situaciji, geografskom položaju i drugim društveno-demografskim karakteristikama podnosilaca zahteva i korisnika. Ovi podaci koji se dobijaju u realnom vremenu i zasnovani su na dokazima, mogu pružiti vrlo vredne informacije za formulisanje politika, praćenje njihovog sprovođenja i procenu efekata socijalne politike.


Velja Nevolja imao isti automobil kao direktor policije - Vijesti Srpske – Najnovije vijesti iz Republike Srpske i BIH\nNaslovna Crna Hronika Velja Nevolja imao isti automobil kao direktor policije\nPrema informacijama koje posedujemo, Velja Nevolja vešto je izbegavao zaustavljanje saobraćajne policije, ali i radare koji su bili na putu, tako što je za svoje kriminalne radnje nabavio dva „audija“, istog modela i boje kao što ima direktor policije Vladimir Rebić.\nTo je znao i Belivuk, te je razradio plan kako da neometano vrši krivična dela i obilazi lokacije bez da iko posumnja da je on bio tamo – kaže izvor “Blica” upoznat sa istragom.\nBelivuk je uhapšen 4. februara u velikoj tajnoj policijskoj akciji zajedno sa još 23 pripadnika njegove kriminalne grupe koja je godinama sejala strah, pre svega u Beogradu.\nOd tada policija neumorno traga za dokazima koji će pomoći da se Velja Nevolja i njegovi saradnici osude na zatvorske kazne. Oni su za sada osumnjičeni za najteža krivična dela – ubistva, mučenja, otmice, ali je dobro poznato i da su se bavili trgovinom narkotika za crnogorski kavački klan, ali i reketiranjem po Beogradu, Pančevu, Nišu…\nVeliki tragovi krvi, kao i ostaci sredstava za dezinfekciju kojima je ta krv uklanjana pronađeni su na nekoliko lokacija koje je koristila ova kriminalna grupa. Najviše tragova koji ukazuju na mučenja, a kako se sumnja i ubistva, pronađeno je u kući strave, opasane visokom betonskom ogradom, u Ritopeku.


Do 1. septembra Užice dobija novu trim stazu - Portal Pasaž\nDo 1. septembra Užice dobija novu trim stazu\nPosted: 3. avgusta 2017. u 18:22 / by Milunka Nikolić / comments (0)\nU Velikom parku u Užicu počela je izgradnja trim staze dužine 460, a širine 1, 5 m. Gradnja je počela 1. avgusta, a kako je najavio član Gradskog veća za kulturu, sport i obrazovanje, Petar Blagojević, biće završena do 1. septembra kada u ovom prostoru počinje Moto skup.\n-Stav Grada bio je da se termini za izgradnju staze pomere da se ne bi narušavalo održavanje ParkFesta, a da staza bude gotova pre održavanja Moto skupa.To, u dogovoru sa izvođačem radova, firmom „Polet“, prvobitni rok za izgradnju sa 45 skraćuje na 30 dana- rekao je Blagojević i dodao da su sredstva u iznosu od 2, 2 miliona dinara obezbeđena putem konkrusa za omladinsku politiku koji je raspisalo Ministarstvo omladine i sporta Republike Srbije.\n-Podloga na stazi biće od prirodnih materijala: tucanog kamena i malča, a po preporuci stručnjaka, čime će se uklopiti u prirodni ambijent Velikog parka. Ovom stazom grad dobija još jedan sportsko infrastrukturni element za razvoj rekreativnog sporta , čime se proširuju postojeći kapaciteti za slične namene u Užicu- izjavio je Blagojević.


Srđana Predojevića ponovo ćemo gledati na malim ekranima na ovoj televiziji?! || Gloria\nSrđana Predojevića ponovo ćemo gledati na malim ekranima na ovoj televiziji?!\nNakon pauze uzrokovane iznenadnim otkazom na Prvoj televiziji, Srđan Predojević konačno će se ponovo naći na malim ekranima prenose domaći mediji!\nDugo se spekulisalo gde bi poznati voditelj mogao da nastavi svoju karijeru, mnogi su bili ubeđeni da će se sa svojom dugogodišnjom koleginicom i kumom Jovanom Joksimović naći na televziji K1, međutim do toga nije došlo. Mediji su spekulisali da Srđan nije bio zadovoljan ponudom koju je dobio od televiziji, ipak ni Jovana ni Srđan nisu želeli da komentarišu ove navode.\nImena mnogih televizijskih kuća punile su novinarske stupce, međutim sada je konačno otkriveno gde će Srđan Predojević nastaviti svoju karijeru. Kako prenosi Telegraf, Srđan bi od 1. januara trebalo da počne sa radom na televiziji Pink, gde je proveo veći deo svoje karijere. Interesantno je da se voditelj neće vratiti Jutarnjem programu kako je bilo najavljivano, već će dobiti autorsku emisiju.\nPročitajte i Jovana Joksimović konačno otkrila istinu o sukobu sa Srđanom Predojevićem?\nIme ali i tema pomenute emisije još uvek nisu poznati, te ćemo morati da sačekamo prvi dan nove godine kako bi videli o čemu je reč.\nOsim što je uspešno okončao potragu za savršenim projektom koji bi zadovoljio njegove ambicije, Srđan neće odustati od tužbe koju vodi protiv Prve televizije, zbog navodno neosnovanog otkaza iako je njegova kuma i dugogodišnja saradnica potpisala sporazumni raskid i time odustala od postpuka.\nDomaći mediji takođe su pokušali da kontaktiraju Predojevića kako bi dobili dodatne informacije, ali je voditelj odlučio da ne komentariše ništa ljubazno se zahvalivši na pozivu.\nPročitajte i Obrt na jutarnjem programu: Srđan Predojević najavio emisiju ali se nije pojavio?\nSituacija u kojoj su se našli Jovana i Srđan podigla je mnogo prašine u domaćoj javnosti, ipak čini se kako se polako ali sigurno nazire kraj. Jovana je počela sa radom na televiziji svog supruga Željka Joksimovića, a ukoliko se navodi o Srđanovom novom poslu ispostave kao tačni cela priča ipak će dobiti srećan kraj.\n#Gloria #Gloria Srbija #magazin gloria #Srđan Predojević #Srđan Predojević i Jovana Joksimović #Srđan Predojević novi posao #Srđan Predojević posao #Srđan Predojević voditelj\nJovana Joksimović i Srđan Predojević oprečnog mišljenja: Kumstvo se približava kraju?


Agonija se nastavlja: Evergrande napušta svoje sedište kako bi smanjio rashode - Biznis Telegraf.rs\n11/01/22 | 09:45\nNajzaduženiji investitor za nekretnine na svetu bori se da isplati svoje obaveze, veće od 300 milijardi dolara\nKineski gigant u svetu nekretnina, Evergrande, koji sve više ostaje bez novca - iselio se iz svog sedišta u Šendženu, kako bi smanjio troškove.\nKompanija kaže da se preselila na imanje koje poseduje, ali da je i dalje u istom gradu. Potez je usledio nakon što je njen rival, Šimao Grupa, u utorak saopštio da je u pregovorima sa potencijalnim kupcima za neke nekretnine, dok pokušava da smanji svoje dugove.\nFirme su se našle pod intenzivnim pritiskom u poslednjih šest meseci, nakon što je Peking odlučio da obuzda njihovo zaduživanje. Procenjuje se da je kineska kriza u domenu imovine prošle godine "zbrisala" više od bilion dolara vrednosti iz sektora.\nEvergrande, najzaduženiji investitor za nekretnine na svetu, bori se da isplati svoje obaveze - veće od 300 milijardi dolara, a propustio je plaćanje svog ofšor duga. "Da bi smanjila troškove, kompanija je prošla kroz proceduru otkazivanja zakupa za Houhai Excellence Center u decembru 2021. i preselila se na svoj posed u pomenutom gradu", navodi se u saopštenju.\nPodsećamo, 4. januara ove godine desio se protest ispred zgrade Evergrandea, budući da se investitori plaše za svoj novac.\nEvergrande je takođe naveo u saopštenju da se "registrovano mesto kompanije nije promenilo i da je još uvek u Šendženu". Zgrada je i u septembru bila poprište protesta investitora koji su se okupili u lobiju, tražeći otplatu kredita i finansijskih proizvoda.\nLogotip Evergrandea je u ponedeljak uklonjen sa fasade nebodera. Prošle godine, akcije Evergrandea su u Hongkongu izgubile skoro 90% svoje vrednosti.


Naslovna » Izlasci » Nova godina 2015 » Kanda, kodža i Nebojša: Tradicionalni prvojanuarski nastup\nNeko drugi 24. decembar 2014. Nova godina 2015 Postavite komentar\nOve tradicionalne svirke se ističu po intimnijem, klupskom ambijentu, zbog čega publika i muzičari imaju mnogo prisniju komunikaciju.\nPevač Oliver Nektarijević i ekipa će 1. januara 2015. godine održati novi novogodišnji nastup u klubu Peron.\n– Ove svirke imaju posebnu čar, pošto to nije klasičan koncertni nastup, već neka opuštenija varijanta. Tu osim naših pesama sviramo i neke obrade, pa publika ima priliku da čuje stvari koje na običnim koncertima ne može – kaže Vlada Rajović, bubnjar benda.\nU poslednjih deset godina ove svirke su se održavale u klubu Pazi škola, u Gun Clubu i na kultnoj Akademiji.\n– Međutim, sada tih klubova nema. Veoma smo voleli Akademiju i baš nam je odgovarala, a i Gun je bio jedan od retkih prostora za klupske koncerte u gradu. Sad smo se preselili u Peron, koji zaista ima lep ambijent za svirke. Bina se vidi iz svih delova kluba, a mi smo i dodatno pojačali ozvučenje, tako da nas očekuje više od dva sata opasnog prašenja. Eto, mi se selimo, ali tradicija ostaje – kaže Rajović.\nKanda, kodža i Nebojša ima veoma aktuelan album „Volja za noć“, a uskoro se sprema i spot za pesmu koja se već izdvojila – „Siroti Ani i Bo“.\nUlaznice za koncert su 600 RSD u pretprodaji, dok će na dan koncerta, ukoliko ih ostane, biti skuplje.\nNajluđa noć u klubu Peron\nA dan ranije, za „najluđu noć“, kao uvertira za nastup benda Kanda, kodža i Nebojša, na istom mestu sprema se pravi plesni spektakl. Rezidenti kluba Marko Gangbanger i Ognjen Krstić, čiji hitovi svakog vikenda kidaju peronski densflor, dobiće dva opasna pojačanja za doček 2015. godine.\nNastupiće Ana Pajković sa najprefinjenijom selekcijom pesama – uz koje se generacije njišu godinama unazad – i Nebojša Intruder, čovek koji na jedinstven i neodoljiv način meša indi remikse, klupske hitove i đuskave klasike.\nKarte, koje podrazumevaju ulaz i garderobu, u pretprodaji koštaju 1.000 RSD i mogu da se kupe svakog dana od utorka i subote u Peronu. Ali požurite, broj karata je strogo ograničen, a poslednjih 50 će koštati 1.400 RSD. (danubeogradu.rs)\nTagovidub izlasci kanda kodža i nebojša klub peron nova godina nova godina 2015 vesti\nPrethodni Tašmajdan: Novogodišnji bal na vodi\nSledeći Klub Promenada: Žurka godine


MOTOR blog » Holandski VDL i srpski “Neobus” izvoze autobuse na tržište EU Holandski VDL i srpski “Neobus” izvoze autobuse na tržište EU – MOTOR blog\nHolandski VDL i srpski “Neobus” izvoze autobuse na tržište EU\nDirektor holandske kompanije VDL Bus&Coach Henri Kulen i direktor “Neobusa” Radenko Kostić potpisali su u sredu u Beogradu Ugovor o partnerstvu vredan 30 miliona evra, koji podrazumeva proizvodnju i izvoz međugradskih autobusa tipa “leksio” na evropsko tržište.\nPotpredsednik Vlade i ministar ekonomije i regionalnog razvoja Mlađan Dinkić, koji je prisustvovao potpisivanju ovog ugovora, rekao je da je planirana proizvodnja 450 autobusa u naredne tri godine i izvoz na tržišta Francuske, Italije i Nemačke. On je dodao da potpisani ugovor omogućava zaposlenje još 26 radnika, tako da će u novosadskom “Neobusu” raditi 240 ljudi.\nDinkić je istakao da je Vlada Srbije prepoznala značaj ovog posla za “Neobus”, zbog čega je to preduzeće dobilo povoljan kredit iz Republičkog fonda za razvoj u iznosu od 1,5 miliona evra za trajna obrtna sredstva za nabavku repromaterijala za početak proizvodnje. On je najavio da je u planu i odobravanje dodatnih 1,2 miliona evra kredita za modernizaciju opreme, i ocenio da se “Neobus” pokazao kao kompanija sposobna da osvoji proizvodnju autobusa koji kvalitetom zadovoljavaju najstrože kriterijume evropskog tržišta. Posao “Neobusa” sa holandskim partnerom jeste prva u seriji dobrih vesti za srpsku automobilsku industriju u narednim nedeljama, rekao je Dinkić i izrazio očekivanje da je to i prva u seriji dobrih vesti u odnosima Srbije i Holandije.\nPrema njegovoj oceni, posao “Neobusa” je važan i zato što će domaći kooperanti profitirati s obzirom na to da će dobiti posao da proizvodnju autobusa snabdevaju delovima.\nDirektor “Neobusa” Radenko Kostić precizirao je da će serijska proizvodnja početi sledeće nedelje i da će godišnje biti isporučivano 150 autobusa, čija vrednost na tržištu iznosi od 160.000 do 180.000 evra.\nPrema njegovim rečima, autobusi “leksio” praviće se u dve verzije, u dužini od 12, odnosno 13 metara, sa 53 ili 63 sedišta.\nPosao “Neobusa” biće da nadogradi šasije autobusa koje će biti dopremane iz Holandije, ukazao je Kostić i precizirao da će 90 odsto proizvodnje biti namenjeno izvozu.\nAmbasador Holandije u Srbiji Ron van Dartel izrazio je zadovoljstvo danas potpisanim ugovorom, uz ocenu da će rezultat njegove realizacije biti unapređenje srpskog izvoza.\nOn je dodao da će zajednički posao pokazati da Srbija može da bude visoko konkurentna.\nPotpisivanju ugovora u Beogradu prisustvovao je i gradonačelnik Novog Sada Igor Pavličić.\nHolandski VDL i srpski “Neobus” izvoze autobuse na tržište EU was last modified: November 21st, 2009 by Goran Aničić\nPočinje emitovanje video-spotova koji promovišu novi Zakon o bezbednosti saobraćaja


RTV\t16.07.2018 15:28\nSastanak američkog i ruskog predsednika Donalda Trampa i Vladimira Putina u Heklsinkiju završen je nakon dva sata i deset minuta. Sastanak je umesto planiranih 40 minuta trajao malo više od dva sata, a počeo je sa 55 minuta kasnije zbog kašnjenja ruskog predsednika. Sastanak je održan u žutoj predsedničkoj palati u Helsinkiju\nSvet želi da vidi da se slažemo\n"Svet želi da vidi da se slažemo", izjavio je američki predsednik Donald Tramp u Helsinkiju, na početku današnjeg sastanka za šefom ruske države Vladimirom Putinom.\nTramp je ocenio da Rusija i SAD imaju "veliku priliku", pošto se proteklih nekoliko godina nisu dobro slagale.\nMožemo imati izuzetne odnose, rekao je Tramp i najavio da će sa Putinom razgovarati o trgovini, vojsci, raketama, atomskom oružju i Kini.\nPutin je ocenio da je vreme za ozbiljan razgovor sa Trampom o odnosima između njihovih zemalja i o globalnim problemima.\nSastanak sa Trampom u Helsinkiju je Putin nazvao delom "konstantnih kontakata".\nLideri dve supersile imaju mnogo tema za razgovor - situacija na Bliskom istoku, pre svega Sirija, ali i uloga Irana, zatim Ukrajina, gde istok zemlje kontrolišu proruske snage, a tu su i zapadne sankcije Rusiji uvedene nakon aneksije Krima, navodno rusko mešanje u američke izbore, kao i stanje u kome se nalaze nuklearni sporazumi.\nOd kada su se prošli put sastali na samitu APEK-a u Vijetnamu u novembru 2017, Tramp je preduzeo mere odgovora na rusku agresiju, navodi Glas Amerike.\nAmerički predsednik je kazao i da će razgovarati o svemu - od trgovine, preko vojske, do Kine.\n"Mi se nismo najbolje slagali skoro dve godine. Slaganje sa Rusijom je dobra, a ne loša stvar", rekao je Tramp i dodao da dve države mogu da imaju "izvanredne odnose".\n"Nekoliko puta smo razgovarali telefonom o raznim međunarodnim događajima. Naravno, sada je vreme da detaljno razgovaramo o našim bilateralnim odnosima i različitim problemima u svetu kojih ima puno", rekao je Putin.


pink.rs | TEŠKA NOĆ U BEOGRADU: Užasna nesreća ŠOKIRALA prolaznike, IMA POVREĐENIH (FOTO+VIDEO)\nTEŠKA NOĆ U BEOGRADU: Užasna nesreća ŠOKIRALA prolaznike, IMA POVREĐENIH (FOTO+VIDEO)\nEkipe Hitne pomoći imale su ukupno 115 intervencija tokom noći.\nU Ulici Kneza Miloša u Beogradu jutros je došlo do teške saobraćajne nezgode kada je vozač automobilom udario u banderu, pri čemu su četiri osobe povređene, od kojih tri teško, a dve su reanimirane.\nDo te nezgode je došlo u 05:33 časova kod saveznog MUP-a nakon čega su intervenisale tri lekarske ekipe, od kojih je prva prevezla 30-godišnjeg muškarca sa teškom traumom u Urgentni centar na reanimaciju, rekla je portparol Hitne pomoći Nada Macura.\nDruga lekarska ekipa je u istu ustanovu, takođe na reanimaciju, prebacila 33-godišnjeg muškarca, dok je 35-godišnji muškarac tamo prevezen sa prelomom kuka.\nU saobraćajnoj nezgodi koja se dogodila u 19:08 sati na uglu ulica Huga Klajna i Peđe Milosavljevića na Bežanijskoj kosi, lakše povrede zadobile su dve osobe - 39-godišnja žena i 28-godišnji muškarac, koji su prevezeni u KBC "Zemun".\nU Karađorđevoj ulici u 23:15 sati lakše je povređen 47-godišnji muškarac, vozač, koji je takođe prebačen u KBC "Zemun".\nHitna pomoć je protekle noći imala ukupno 115 intervencija od kojih 38 na javnom mestu, dok su se od hroničnih bolesnika za pomoć najviše javljali srčani sa bolom u grudima, a bilo je i šlogova i slučajeva alkoholisanih osoba.\nJuče je, navela je Macura, zabeleženo 139 intervencija Hitne pomoći od čega 59 na javnom mestu uključujući šest saobraćajnih nezgoda i jedan udar strujom, koji se smrtno završio.\nNOĆ U BEOGRADU: Dve saobraćajne nesreće, dve osobe lakše povređene\nMIRNA NOĆ ZA NAMA - Jedna saobraćajna nesreća u Beogradu\nTEŠKA NOĆ U BEOGRADU! U osam saobraćajnih nesreća povređeno 16 osoba!\nBURNA NOĆ U BEOGRADU: Tri saobraćajne nesreće, IMA POVREĐENIH!\nNOĆ U BEOGRADU: Troje lakše povređenih u saobraćajnim udesima


Zajednička edukacija naših i mađarskih poljoprivrednika - Bizlife.rs\nZajednička edukacija naših i mađarskih poljoprivrednika\n23:00 Subotica, 18/01/2012\nU Subotici su počela predavanja iz programa obuke poljoprivrednika, koji je koncipiran prekograničnim projektom Zlatni klas koji finansira mađarska Fondacija za poljoprivredu, uz sufinansiranje Evropske unije.\nReč je o još jednom IPA projektu Srbije i Mađarske, koji takođe ima za cilj razmenu iskustava između poljoprivrednika s obe strane granice, ali i njihovo povezivanje i buduću saradnju.\nNa obuci se našlo tridesetak poljoprivrednika severne Bačke i južne Mađarske, i to iz svih grana poljoprivrede. Ideja je da se kroz predavanja prenesu najnovija dostignuća u poljoprivrednoj proizvodnji, kao i iskustva i tehnologija najrazvijenijih evropskih poljoprivreda. Deo obuke predstavlja i pravljenje biznis planova, kao i veština prodaje i plasmana proizvoda, budući da će se i naša poljoprivreda naći na evropskom tržištu gde je konkurencija izuzetno jaka.\nNamera je takođe da se kroz ovaj IPA projekat poljoprivredni proizvođači iz Srbije i Mađarske organizuju i zajednički nastupaju na budućim konkursima za sredstva iz evropskih fondova namenjena poljoprivredi.\nedukacija poljoprivrednici Srbija


Crnogorska nedjelja mode od 12. do 15. novembra | Analitika - Informativni Portal\nCrnogorska nedjelja mode od 12. do 15. novembra\nJesenja crnogorska nedelja mode - "Plantaže Montenegro Fashion Week", uz učešće poznatih modnih dizajnera biće održana od 12. do 15. novembra u Capital Plazi i vinskom podrumu Šipčanik Plantaže.\nObjavljeno: 25. 09. 2017 - 10:36 Promjenite veličinu teksta: A A A\nXXII po redu crnogorsku nedjelju mode organizuje Nacionalna modna komora Crne Gore, koja jedina u našoj zemlji ima licencu za organizaciju manifestacije Fashion Week.\nModna manifestacija predstaviće publici internacionalno poznata dizajnerska imena od kojih se neka, poput Nade Pavlović, prvi put predstavljaju crnogorskoj javnosti.\nZa sada su svoje učešće na crnogorskoj nedelji mode potvrdili: Sanja Bobar, Verica Rakočevic, brend UGG, Jelena Roganović Đurić, Walone Fashion Group. Očekujemo skoru potvrdu još nekoliko značajnih dizajnera, među kojima je i Milena Đurđić (zbog njenih poslovnih obaveza), kao i dizajnera koji će doći u sklopu razmjene sa Serbia Fashion Week-om.\nNacionalna modna komora Crne Gore zvanični je predstavnik naše zemlje u Evropskom modnom savjetu (European Fashion Council). Njen osnovni cilj je implementacija programa Evropskog savjeta za modu koji sadrži 154 projekta koji se tiču mode, ali i drugih sfera umjetnosti. Cilj je da se pomogne svim mladim stručnjacima koji su angažovani u modnoj industriji.\n- “Crnogorska nedelja mode” potencira povezivanje domaće modne scene sa tržištima u regionu, a sa krajnjim ciljem povezivanja sa vodećim centrima mode u Evropi i svijetu. Održavanjem manifestacije želimo pružiti mogućnost da se crnogorski modni kreatori i moda afirmišu, prije svega lokalno, a potom regionalno i šire", saopštio je Srđan Lubarda, izvršni direktor Nacionalne modne komore.


OSM, Author at Beauty Expert\n0.00 din 0 proizvoda\nRad sa kanom\nObjavljeno 05/06/2019 19/08/2020\nOnline kurs – Rad sa kanom\nPogledajte video fajlove redosledom kojim su predstavljani.\nSkica sa koncem\nUputstvo u PDF formatu možete preuzeti sa sledećeg linka.\nPoštovani korisnici, prilikom posete ili kupovine na Internet portalu Beauty Expert, molimo Vas da pažljivo pročitate sledeće uslove. Svako korišćenje naših usluga podrazumeva da ste ove uslove pročitali i da se slažete s njima u celosti. Ukoliko su oni za Vas neprihvatljivi, molimo Vas da ne koristite ovaj web sajt. Beauty Expert zadržava pravo da u bilo koje vreme ažurira, menja, briše ili na bilo koji drugi način dopunjava i modifikuje Uslove korišćenja.\nBeauty Expert polaže apsolutna prava na sve sadržaje (naziv web sajta, logo, tekstove, fotografije, slike, video i audio materijale, bazu podataka, softwer, programerski kod i dr.), kao i na koncept portala. Neovlašćeno korišćenje (kopiranje, distribucija, prodaja i dr.) bilo kog dela portala smatra se kršenjem autorskih prava i podložno je tužbi.\nBeauty Expert ima sva prava i posebne dozvole za korišćenje i objavljivanje sadržaja na web sajtu www.beautyexpert.rs, koji je preuzet od strane trećih lica, samostalnih proizvođača, regulisano sporazumom o saradnji.\nBeauty Expert se trudi da konstantno ažurira sadržinu web sajta i da korisnicima pruži precizne podatke. Ipak, Beauty Expert ne može u potpunosti da garantuje tačnost i preciznost podataka koji postoje na sajtu. Sav sadržaj i informacije na web sajtu su informativnog karaktera. Može se desiti da materijal na ovom web sajtu sadrži tehničke netačnosti ili tipografske greške. Beauty Expert se odriče svih garancija bilo kakve vrste (uključujući, a ne ograničavajući se na izričite, podrazumevane ili zakonske) za tačnost, kompletnost, pouzdanost sadržaja i informacija na web sajtu.\nPorudžbine se dostavljaju u najkraćem mogućem roku putem kurirskih službi, koje će, u skladu sa svojim radnim vremenom, isporučiti Vašu pošiljku po sledećem principu:\n•\tporudžbine primljene radnim danom do 12h dostavljaju se sledećeg radnog dana\n•\tporudžbine primljene radnim danom posle 12h dostavljaju se za dva radna dana\n•\tporudžbine primljene petkom do 12h dostavljaju se subotom\n•\tporudžbine primljene petkom posle 12h i vikendom dostavljaju se utorkom.\nPošiljke se šalju putem kurirske Post Expressom (za praćenje pošiljke možete kontaktirati Call Centar 0800 100 808 ili on-line na www.postexpress.rs\nPlaćanje robe obavlja se na jedan način:\n•\tpouzećem, prilikom preuzimanja paketa od kurirske službe\nBrigadira Ristića B4-L2, 23000 Zrenjanin, 065 35 31 841\n065 35 31 841\nNa našem sajtu proizvode smo grupisali po kategorijama. U okviru svake kategorije nalaze se podkategorije, gde se dalje nalazeproizvodi koji su napisani opisno, kao i cena svakog artikla.\nObjavljeno 17/07/2018 28/08/2018\nPrijavite se na newsletter da biste dobijali obaveštenja o akcijama i popustima.\nBrigadira Ristića B4/L2


Obnova 127 stambenih jedinica u Kaknju - Portal 072info\nObnova 127 stambenih jedinica u Kaknju\nU sjedištu Federalne vlade u Sarajevu nastavljeno je potpisivanje tripartitnih ugovora o dodjeli sredstava krajnjim korisnicima koji su pretrpjeli štete u ovogodišnjim poplavama i klizištima.\nTako su danas direktor Federalnog fonda za pomoć nastradalim područjima od prirodne nesreće na teritoriji Federacije BiH Jasmin Jaganjac i predstavnici Općine Kakanj potpisali ugovore kojima je omogućena izgradnja šest i sanacija 121 stambenog objekta u ovoj općini.\nZa ovaj projekt je iz Federalnog fonda izdvojeno 215.890,31 KM, u omjeru ¾ za izgradnju kuća obiteljima čiji domovi su stradali u klizištima i ¼ za popravak šteta na stambenim objektima nastalih usljed poplava.\nOva sredstva će već danas biti na računima građana, krajnjih korisnika, u općini Kakanj.\nInače, tripartitne ugovore potpisuju Fond, općine ili gradovi i krajnji korisnici sredstava za obnovu. Faksimili svih ovih ugovora će biti objavljeni na web stranici Fonda (www.fondzapomocnastradalimfbih.gov.ba), kako bi u potpunosti bili transparentni i dostupni javnosti.\nPrema informaciji direktora Jaganjca, u skladu sa Odlukom Upravnog odbora Federalnog fonda o dodjeli i usmjeravanju dodatnih sredstava nastradalim područjima sa pozicije neraspoređenih sredstava, na račune Tuzlanskog, Posavskog i Zeničko-dobojskog kantona danas je doznačeno po 500.000 KM.\nOva sredstva bit će usmjerena za nastavak izgradnje stambenih objekata za potrebe porodica čiji su domovi uništeni prema prioritetima koje odrede vlade ovih kantona.\nS korisnicima ovih sredstava i predstavnicima općine na čijoj se teritoriji bude vršila izgradnja stambenih objekata, direktor Jaganjac će, također, potpisati ugovore, saopćeno je iz Ureda za odnose s javnošću Vlade FBiH.\nBosna i Hercegovina danas obilježava Dan oružanih snaga


Svim sredstvima ćemo onemogućiti POSRBLJAVANJE Crne Gore - NASLOVI\nSvim sredstvima ćemo onemogućiti POSRBLJAVANJE Crne Gore\n08/04/2021 08/04/2021 489\nDPS, povodom najavljene odluke vlade za sticanje crnogorskog državljanstva, poručuje da će braniti nacionalne i državne interese Crne Gore, svim sredstvima, prenosi Tanjug.\nKako je prenela Slobodna Evropa nekoliko stotina građana okupilo se 8. aprila ispred sedišta Vlade Crne Gore u Podgorici protestujući zbog najavljene namere Vlade da spusti kriterijume za dobijanje crnogorskog državljanstva.\nU međuvremenu, Vlada je odložila razmatranje spornog dokumenta zbog čega su organizovani protesti.\nUz crnogorske zastave i druga obeležja, okupljeni skandiraju, “Nije naša Vlada!”, “Branićemo ovih dana Crnu Goru od dušmana!” uz uvredljive poruke upućene članovima izvršne vlasti.\nPremijer Zdravko Krivokapić optužio je na Twitteru, predsednika Crne Gore Mila Đukanovića da destabilizuje Crnu Goru i da je on “izveo narod na ulicu”.\n“Pozivam predsjednika Đukanovića da ne destabilizuje državu i da narod koji je izveo na ulice pozove da se vrati kućama. Neredi koje produkuje neće zaustaviti ruku pravde i pravnu državu”, napisao je Krivpkapić, poručujući da će biti usvojeni i tužilački zakoni i izmenjeni kriterijumi za sticanje državljanstva “u interesu države Crne Gore i njenih građana i nikakvi skupovi u organizaciji DPS-a (Demokratska partija socijalista) to neće zaustaviti”.


Sistem Snabdevanja | Coca-Cola HBC\nPočetna strana Naše aktivnosti Sistem Snabdevanja\nNaš sistem snabdevanja ima centralnu ulogu u našem poslovanju jer nam omogućava da u svim procesima smanjimo uticaj na životnu sredinu i obezbeđuje održivost u našem lancu vrednosti, od nabavke sirovina do proizvodnje finalnog proizvoda i distribucije našim kupcima.\nOdrživi sistem snabdevanja\nProizvodimo i distribuiramo više od 2 milijarde jedinica pakovanja naših proizvoda na godišnjem nivou širom naših teritorija. Naša organizacija sistema snabdevanja ima centralnu ulogu u odgovornom upravljanju proizvodnjom i distribucijom, vodeći računa da se u svim našim procesima smanji uticaj na životnu sredinu i obezbedi održivost u lancu vrednosti – od nabavke sirovina do proizvodnje finalnog proizvoda i distribucije našim kupcima.\nNaš uspeh zavisi i od stručnosti naših ljudi, naš apsolutni fokus na kvalitet i našeg stalnog ulaganja u naprednu tehnologiju.\n„Naša misija je da postanemo vodeći sistem snabdevanja u našoj industriji u pogledu usluge za kupce i ekonomičnosti. U skladu sa tim, naši napori su usmereni na angažovanje zaposlenih, postizanje izuzetnih rezultata u oblasti održivosti, smanjenje troškova i pružanje najbolje usluge kupcima u ovoj kategoriji, kao i ispunjenje njihovih potreba.“ Marcel Martin , Direktor Sistema snabdevanja, kompanije Coca‑Cola HBC\nU poslovanju razvijamo kulturu u kojoj kvalitet predstavlja ključnu vrednost u celoj organizaciji. Ponovo definišemo našu nultu toleranciju prema neispunjavanju standarda i primenjujemo kontinuum zrelosti kako bismo omogućili razvoj kulture u čijem je središtu kvalitet i bezbednost hrane.\nOvaj pristup primenjujemo i kada su u pitanju naši dobavljači. Coca‑Cola HBC zahteva od dobavljača prvog nivoa da imaju sertifikat u skladu sa sledećim standardima: ISO 9001 (kvalitet), ISO 14001 (životna sredina) i OHSAS 18001 (zdravlje i bezbednost). Dobavljači sastojaka i ambalaže takođe treba da budu sertifikovani u skladu sa standardom FSSC 22000 za bezbednost hrane i Globalnom inicijativom za bezbednost hrane (GFSI).\nKvalitet i bezbednost hrane su i dalje naši glavni prioriteti jer želimo da budemo sigurni da zadovoljavamo očekivanja kupaca i potrošača prilikom ispunjavanja obaveza u pogledu rukovođenja troškovima.\nPrimenjujemo rigorozne procese kako bismo smanjili mogućnost pojave problema u pogledu kvaliteta na minimum. Međutim, kada se javi problem, naši pouzdani procesi i sistemi nam omogućavaju da ih rešimo brzo i efikasno, kako bi naši klijenti i potrošači zadržali poverenje u naše proizvode.\nPoslujemo na velikoj teritoriji koja se prostire od okruga Keri u Irskoj do pacifičke obale Rusije i od Arktičkog kruga do tropskog područja Nigerije. Zahvaljujući takvom geografskom prisustvu, kompanija ima odlične mogućnosti za rast, i ne zavisi od jednog određenog tržišta. Naše geografsko prisustvo otvara brojne mogućnosti, ali donosi i izazove da stalno tražimo načine kako bismo učinili svoju poslovnu infrastrukturu što efikasnijom.\nNaš cilj je da izgradimo sistem snabdevanja bez granica koji će omogućiti snabdevanje na našoj teritoriji uz optimalne troškove i brzo uvođenje inovativnih tehnologija. Tražimo mogućnosti za optimizaciju naše infrastrukture, sa ciljem da izgradimo ili transformišemo postojeća postrojenja u efikasna mega postrojenja koja mogu efikasno da zadovoljavaju potrebe kompanije u jednoj zemlji ili celom regionu.\nZa optimizaciju poput ove potrebno je uzeti u obzir sistem snabdevanja Grupe u celini, od broja postrojenja i broja i vrste naših linija za punjenje do toga koliko distributivnih centara i magacina imamo.


Pacijenti oboleli od bolesti koronavirusa, Kovid 19, u Opštoj bolnici u Novom Pazaru, 15. marta 2021. (Foto: Rojters, Zorana Jevtić)\nU Srbiji je, prema zvaničnim podacima u poslednja 24 sata, do utorka u 15 sati, od posledica zaraze Kovidom 19 preminulo 36 osoba. Zabeleženo je novih 5.475 slučajeva oboljevanja, od testiranih 18.158. Na respiratorima 238 pacijenata.\nIvanuša: Srbija peta u Evropi po broju obolelih na 100.000 ljudi\nPredstavnik Svetske zdravstvene organizacije u Srbiji Marjan Ivanuša izjavio je u utorak da je epidemiološka situacija u Srbiji ozbiljna, jer se intenzivno širi britanski soj virusa, napominjući da je Srbija peta u Evropi po broju obolelih na 100.000 stanovnika.\nIvanuša je za RTS rekao da mere treba da budu na snazi dok ne daju rezultate, uz napomenu što ih se više pridržavamo, rezultati će biti vidljiviji ranije.\nUkoliko to ne činimo, ne samo da će ovakvo stanje trajati, već će se i pogoršati, naglasio je Ivanuša koji dodaje da je jedini način promena ponašanja i vakcinacija.\nBritanski soj virusa postaje dominantan, ali vakcina deluje i protiv njega. Kombinacija javno-zdravstvenih mera i vakcinacija daju rezultat, rekao je Ivanuša, uz napomenu da Srbija nije jedinstvena u tome, već je takva situacija u celoj Evropi.\nAko želimo sprečiti ljudske tragedije, držimo distancu, nosimo masku i higijenske mere, apelovao je Ivanuša.\nEU donirala sredstva za dezinfekciju\nŠef Delegacije Evropske unije u Srbiji Sem Fabrici, ambasador Nemačke Tomas Šib i ministarka za evropske integracije Jadranka Joksimović prisustvovali su u utorak predaji dezinfekcionih sredstava u vrednosti od 662.000 evra za pružaoce turističkih usluga u okviru projekta "EU za tebe - kulturno nasleđe i turizam", za šta su rekli da je način da se pomogne u saniranju posledica pandemije kovid-19 na sektor turizma.\nOn je rekao da je vakcinacija tek na početku, navodeći primer Izraela koji je isto na početku tog procesa imao veliki broj obolelih, a danas već sedam puta manje. Najbolja vakcina je ona koju možete primiti danas, ne sutra ili prekosutra, poručio je Ivanuša.\nPrerano je za kovid pasoše, pošto nema dovoljno vakcina, naglasio je on i istakao da nije u svim državama kao u Srbiji, gde se može vakcinisati ko god želi. Kovaks se suočava sa istim problemima, kao i pojedinačne države, mislio sam da će prve vakcine stići do kraja marta, sad se nadam početkom aprila, dodao je Ivanuša, prenosi FoNet.\nKon: Krizni štab u sredu o školama\nEpidemiolog i član Kriznog štaba Predrag Kon izjavio je danas da će sutra biti održana sednica Kriznog štaba, na kojoj će se ponovo razmotriti tema škola, ugostiteljskih objekata, ali je savetovao da gde god postoji mogućnost decu ne treba slati u kolektive.\nVeći je problem sa zatvaranjem škola i vrtića, rekao je Kon za TV Pink, prenosi FoNet, i naglasio da gde postoji bilo kakva respiratorna infekcija decu ne treba slati u kolektive.\nKon je ukazao da je potrebna nekakva vrsta solidarnosti sa lekarima u crvenoj zoni, ukazujući da je Srbija u situaciji da "joj umiru ljudi, kad se vidi izlaz iz situacije".\nKragujevac: Niko od studenata nije došao da primi vakcinu\nU Studentsku polikliniku u Kragujevcu, u kojoj je omogućena vakcinacija bez zakazivanja, do sada nije došao nijedan student kako bi primio cepivo proizvođača AstraZeneka. U Domu zdravlja pretpostavljaju da je problem u izboru vakcine AstraZeneka, koja je trenutno jedina dostupna za prvu dozu imunizacije u Kragujevcu, javila je agencija Beta.\nPrema podacima koje je preneo RTS, u Srbiji je do danas ukupno vakcinisano 2.200.121 osoba, dok su drugu dozu primile 875.494 osobe.\nMi u medicinskom delu razmišljamo o situaciji u zdravstvenom sistemu, rekao je Kon i naglasio da i ovo što je popušteno su nužne korekcije i da je pronađen balans. Bez obzira što smo dobri u vakcinaciji, opet to nije dovoljno naglašeno, dodao je on i naveo primer Izraela koji u ovom trenutku zatvara svoje kovid centre, a otvara ekonomiju.\nVakcinisali su populaciju u toj meri da mogu biti sigurno da virus nema snage da se vrati, rekao je Kon.\nVršilac dužnosti direktora Kliničkog centra Kragujevac, dr Predrag Sazdanović, izjavio je da oni koji su preležali koronu, a nisu verovali da virus postoji, sada kažu da bi stavili pet maski na licu samo da se ne bi ponovo razboleli.\n"Moramo da pošaljemo jasnu poruku da ono što se sada nama dešava je celokupan presek naše zajednice. Svi smo zajedno u ovome i u zajednici je prirodno da postoje oni koji su skloni da ne veruju, skloni su da izmišljaju. Možda bismo mogli da pričamo o strahu, da u podsvesti svega ovoga što smo svesni, i internet zajednice i ovih nesrećnih demonstracija koje su bile za vikend, postoji strah", naveo je Predrag Sazdanović tokom gostovanja na RTS-u.\nVesić: Otvoriti tržne centare i ugostitelje, koncerti za vakcinisane\n"Ne postoji dilema zdravlje ili posao, moramo da nađemo način da se sačuvaju radna mesta i zdravlje ljudi. Ovo nije samo zdravstvena nego i društvena i ekonomska kriza. Moj posao je da sačuvam radna mesta, ali razumem lekare koji se na prvoj liniji fronta bore za zdravlje stanovništva", rekao je Vesić za TV Pink, prenosi FoNet.


Izrael planira akciju protiv Irana u UN\nDiplomatska ofanziva protiv Irana: Zgrada Ujedinjenih nacija u Njujorku\nIzraelski ministar Izrael Kac izjavio je da Izrael planira diplomatsku ofanzivu kako bi se pojačao pritisak na Iran i libanski proiranski Hezbolah u Ujedinjenim nacijama.\nOn je izrazio uverenje da su sazreli uslovi da se zauzme pozicija protiv akcija Irana u regionu, ukjučujući podršku te zemlje Hezbolahu.\nIzrael želi da svet posle godina u kojima se nije ništa preduzimalo, čvrsto primeni sporazum o prekidu vatre iz 2006. godine koji poziva na razoružavanje Hezbolaha i udaljavanje gerilaca s izraelske granice.\nMinistar Kac zadužen za obaveštajne službe je u intervju za agenciju Asošiejted pres rekao da je iznenadjujuća ostavka premijera Libana Saada Haririja stvorila zlatnu mogućnost za takav pritisak.\n"Ostavka libanskog premijera Al-Haririja otkriva pravo lice Hezbolaha. Iran preuzima Liban. Hezbolah preuzima Iran", rekao je Kac.\nIzrael pomno prati umešanost Irana u ratu u susednoj Siriji i brine da bi ta zemlja s Hezbolahom mogla da ostane stalno na sirijskom tlu posle rata i odatle napada izraelsku teritoriju ili da stvori koridor do Libana za transfer oružja.\nHezbolah i Izrael ratovali su više od mesec dana u leto 2006. godine.\nRezolucija Saveta bezbednosti UN 1701 koju je Kac pomenuo, poziva na razoružavanje ekstremističkih organizacija u Libanu i okončanje transfera oružja.\nJedino se Libanskoj nacionalnoj armiji u pripadnicima mirovnih snaga UN dozvoljava prisustvo na jugu Libana.\nPrekid vatre medjutim nije primenjen i Izrael veruje da Hezbolah ima više od 150.000 raketa i projektila uperenih na izraelsku teritoriju, a veći deo tog oružja je kraj granice.\nKac je rekao da nije potrebna nova rezolucija, već primena postojeće.\n"Mislim da Al-Haririjeva ostavka omogućava Izraelu da vodi proces s UN, sa SAD i Francuskom i ostalim zamljama i zahteva primenu Rezolucije 1701", rekao je Kac, dodavši da je to prvi od svih procesa koje planira.


Kraj CEETEP-a, petogodišnjeg muzičkog projekta - oradio.rs\nKraj CEETEP-a, petogodišnjeg muzičkog projekta\nČlanovi Centralno-istočno evropskog programa za razmenu talenata (CEETEP) obeležili su na ovogodisnjem Exit festivalu kraj ovog petogodišnjeg projekta, koji je služio za promociju izvođača i njihove muzike širom Evrope. U projektu je zajedno sa 18 CEETEP festivala iz 13 zemalja učestvovao i Exit, a jedan of fokusa projekta bio je da bendovi iz jedne zemlje odlaze na turneje i budu bukirani u drugim zemljama i na drugim festivalima, kako bi njihova muzika došla do što više ljudi.\nOsim toga održavane su stručne konferencije na kojima su se povezivali i mendžeri bendova, kako bi kasnije jedni drugima mogli da pruže pomoć i podršku. Tokom pet godina projekta na tih 18 festivala predstavljeno je oko 60 izvođača, koji su učestvovali u 78 nastupa.\nŠta je projekat značio za bendove uz naše zemlje čuli smo na konferenciji za novinare povodom završetka projekta, od Ivana Milivojeva, jednog od osnivača Exita. Milivojev je rekao da je kroz projekat prošlo nekoliko domaćih bendova koji sada nastupaju po Evropi i uspeli su da se probiju izvan granica Srbije, pa tako stiču iskustvo, koje mogu da prenesu svojim kolegama.\n"Naši bendovi sada nastupaju na Sziget festivalu, i mnogim drugim širom Evrope. Dobro je što oni sada imaju to iskustvo izvođača koji nastupaju na internacionalnim festivalima i veoma smo ponosni zbog toga, a jedan od njih je na primer Hornsman Kojot", kazao je Milivojev. Na listi naših bendova koji se nalaze na spisku za međunarodnu talenat razmenu su i Eyesburn, Repetitor, TI, Artan Lili i slični.\nKreativni direktor Eurosonik festivala Peter Šmit rekao je da je to festival koji se fokusira na evropske bendove, ali ne samo na one iz Nemačke ili Britanije, već je ideja da se fokus stavi i na manje regione.\n"Mislim da je najveći uticaj ovog projekta da se predstave talenti iz novih regiona na tržištu. Zajedno sa mnogim partnerima postigli smo i to da će sledeće godine u fokusu našeg rada biti ceo Centralno-istočni region Evrope", kazao je on.\nFokus o kojem govori je zapravo kruna ove saradnje koja će se dogoditi na Eurosonik festivalu u Holandiji, u januaru 2016. godine, a na kojem će biti predstvljeno 13 zemalja Centralno-istočne Evrope. Direktorka festivalske koordinacije Fružina Sep rekla je da na ovom festivalu uvek u fokusu jedna zemlje, te da će koncept koji je smišljen za sledeću godinu to biti istorijski momenat.\n"Na 30. godišnjici Eurosonic festivala, Centralno-istočna Evropa će konačno biti na glavnoj bini, i svetla će biti uperena u nju. Na ovom festivalu dodeljuju se i European Festival Awards, koju je Exit osvojio prošle godine, kao i European Brakeborder Awards. Praticemo situaciju da vidimo koji će to bendovi iz naše zemlje biti na ovom velikom i prestižnom festivalu, a projekat CEETEP podržala je Evropska komisija."


TotalCar.rs » Kinezi pozvani da grade Koridor 11\nKina, Koridor 11, novo, Srbija\n0 komentara 3933 pregleda\nMinistarstvo građevinarstva pozvalo je kineske kompanije da učestvuju na tenderu za izbor koncesionara za izgradnju i održavanje tri deonice na auto-putu Beograd – južni Jadran. Reč je o delovima Koridora 11 u dužini od 151,7 kilometara. Rok za dostavljanje dokumentacije je 25. oktobar, a prijave za kvalifikaciju biće otvorene 28. oktobra u Ministarstvu.\nPredmet koncesije je finansiranje, izgradnja, korišćenje i održavanje auto-puta od petlje Surčin do Obrenovca u dužini oko 17,6 kilometara uključujući i novi most na Savi, kao i deonice od Preljine do Požege u dužini oko 31 kilometar. Ali, koncesionar će na korišćenje (naplaćivaće putarinu) i održavanje dobiti i deo od Obrenovaca do Preljine u dužini od oko 103 kilometra, čija se izgradnja finansira iz budžeta, azerbejdžanskog i kineskog kredita.\nU Ministarstvu kažu da koncesija može maksimalno da traje 50 godina, ali da će se u ovom projektu ići na znatno kraći period i to će biti predmet pregovora. Poziv je upućen kineskim firmama, a Kina ima posebne investicione fonodove za javno-privatna partnerstva i koncesije.\n– Najbolje rešenje bi bilo da smo uzeli kredite za izgradnju ove dve deonice, ali to u ovom trenutku nije moguće, jer je Srbija prezadužena – ističe Miodrag Jocić, državni sekretar u Ministarstvu građevinarstva. – Auto-put moramo da izgradimo, jer crna statistika kaže da je u poslednjih nekoliko decenija na Ibarskoj magistrali nastradalo oko 18.000 učesnika u saobraćaju. Auto-put od Obrenovca do Preljine, koji se gradi iz budžeta i kredita ne bi imao veliki broj vozila ako ulaz na auto-put nije u Beogradu. Koristili smo softver Svetske banke i došli do nekoliko scenarija kako najbrže da završimo ovaj deo Koridora 11 i jedino moguće rešenje u ovom trenutku je da damo koncesiju za izgradnju dve deonice, od Surčinske petlje do Obrenovca i od Preljine do Požege, ali na održavanje i korišćenje koncesionaru mora da se da i deo od Obrenovca do Preljine. Predlog Ministarstva građevinarstva dobio je „zeleno svetlo“ Vlade Srbije i zaista je ovo jedini način da u najkraćem mogućem roku imamo auto-put.\nKineske firme, koje se jave na poziv Ministarstva građevinarstva, moraju da imaju odličan bonitet dodeljen od kvalifikovane specijalizovane agencije ili prvoklasan kreditni rejting. Takođe, uslov je i da firma ima ukupni godišnji obrt od najmanje dve milijarde evra za poslednje tri godine, iskustvo u izgradnji auto-puta od najmanje 150 kilometara u poslednjih pet, iskustvo u održavanju auto-puta od najmanje 150 kilometara u poslednjih pet godina.


Asteriksov i Obeliksov 60. rođendan: Luksuzno izdanje košta čak 200 evra - Kultura - Dnevni list Danas\nPočetna » Kultura » Asteriksov i Obeliksov 60. rođendan: Luksuzno izdanje košta čak 200 evra\n0Piše: Stripblog 12. februara 2019. 13.18\nFoto: Facebook / Astérix et Obélix\nKako prenosi Stripblog, leva strana je rezervisana za scenaristu Renea Gosinija i scenario (sinopsis i isečke), a desna strana nam donosi 44 originalne table nacrtane i potpisane potpisom Alberta Uderza na papiru Munken 150g.\nOvo je zaista jedinstvena prilika da dođete u srce stvaranja jednog od najpoznatijih evropskih stripova. Moći ćete bolje da sagledate celu hemiju koja se rađala između dva autora. Prve skice Asteriks i Obeliksa, prvi zapisi kao i prve table u boji epizode koja je objavljena u časopisu „Pilote“ 29. oktobra 1959. godine.\nPrema podacima sa zvaničnog sajta Asteriksa i Obeliksa, cena ovog jedinstvenog i luksuznog izdanja je 200 evra, a tiraž je ograničen na 800 primeraka.\nOvo je svakako impozantna i pozamašna suma za jedno izdanje, iako je veoma vredno i poštovanja i novca, čak i francuskim ljubiteljima glaskih junaka (koji imaju bolji standard od naših čitalaca), sudeći na osnovu komentara u postu gde se najavljuje ovaj strip, nisu zadovoljni cenom.\nU pripremi je još jedno interesantno izdanje, nova epizoda “Asteriks i tajna čarobnog napitka” koju rade naslednici tvoraca Feri i Konrad.\nasteriks i obeliks, strip\nSrbi sa 130 evra "nisu siromašni", a Švajcarci sa 3.200 evra "jesu"


Petak posle Dana zahvalnosti (koji se slavi svakog četvrtog četvrtka novembra) obeležava se u Sjedinjenim Državama, a sada praktično i širom sveta, kao vrlo poseban dan, tokom kog svi polude od kupovine. Milioni ljudi izlaze na ulice i zatrpavaju tržne centre gazeći sve pred sobom, internet stranice se urušavaju i obaraju postavljene rekorde prodaje.\nPostoji nekoliko teorija o poreklu "Crnog petka"\nJedna od prvih koja je verovatno i najraširenija, ali i najverovatnije potpuno pogrešna jeste da je u vezi sa trgovinom robovima. Naime, trgovci crnim robljem snizili bi cene dan nakon Dana zahvalnosti zbog nadolazeće zimske sezone, piše "National Geohraphic".\nDruga hipoteza, verodostojnija, je da je ovaj izraz nastao u petak, 24. septembra 1869. godine, kada su dva brokera sa Vol strita - Džej Gould i Džim Fisk pokušala da monopolizuju celokupno tržište zlata u dogovoru sa čuvenim političarem Bosom Tvidom. Iako njihov plan nije urodio plodom, termin se zadržao. Tročlani tandem pokušao je da potkupi nekoliko političara i činovnika na visokim položajima, uključujući i određene sudije. Ali plan nije uspeo, prvenstveno jer je cena zlata pala u roku od nekoliko minuta, a sa njom i mnogi investitori, zbog čega je dan ostao poznat kao "Crni petak".\nIzraz "Crni petak" korišćen je gotovo vek kasnije, dan nakon Dana zahvalnosti, sredinom pedesetih godina prošlog veka. Prema telegrafskom listu, u subotu posle praznika trebalo je da se odigra meč američkog fudbala između timova vojske i mornarice. Glavni grad Pensilvanije bio je potpunom kolapsu. Ulicama Filadelfije protekla je prava poplava ljudi koji su stigli u grad da obave božićnu kupovinu i gledaju najavljenu utakmicu. Zbog haosa koji je nastao policija je u tih nekoliko dana imala pune ruke posla, kasnije proglasivši taj dan kao "Crni petak". Trgovci iz Filadelfije su veoma brzo, počeli da koriste taj izraz da bi opisali horde ljudi koji su se okupili u gradskim prodavnicama.\nTermin je postao popularan 1966. godine, a prvi put se štampao u časopisu "The American Philatelist", da bi se proširio po celoj zemlji nakon što je "The New York Times" taj izraz upotrebio 19. novembra 1975. godine sa namerom da njime označi problem koji je nastao u gradu kao rezultat popusta dan nakon Dana zahvalnosti.\nKako "Crni petak" izgleda u svetu?\nNagli skok prodaje, koji od tog dana zvanično obelžava početak praznične šoping groznice, prodavci su u svojim knjigama obeležavali crnom bojom, dok je pre toga prodaja mahom biežena crvenom bojom.\nPopusti su postali neizostavni deo "Crnog petka", a sa godinama, ulog je počeo sve više da se podiže, te su se radnje međusobno takmičile, ne bi li se naravno privukao što veći broj kupaca.\nDugački redovi formiraju se od ranog jutra ispred prodavnica, a kako se kupci grabe za proizvode koji su tog dana na ogromnim popustima, jeftiniji nego bilo kog drugog dana u godini, često dolazi do stvaranja stampeda, koji se nekad završavaju tragično.\nPovrede su toliko česte da postoji sajt koji beleži na jednom mestu sve nesrećne slučajeve širom sveta, koje su prouzrokovane "Crnim petkom". U poslednjih deset godina, u Americi je život izgubilo 10 osoba, a povređeno je 111. Pre tri godine, u tri odvojene pucnjave pred prodavnicama, dve osobe su izgubile život, dok je nekoliko osoba ranjeno.\nPoslednjih godina, ovaj fenomen je i u Srbiji uzeo maha. Tokom "Crnog petka" i vekndu koji sledi nakon njega, u mnogim prodavnicama proizvodi su na sniženju, a u radnjama se stvaraju velike gužve.\nCrni petak i sniženja u Srbiji ne liče baš na ona kakva važe u svetu, odnosno u Americi gde je takva praksa i počela.\nGostujući u Jutarnjem programu RTS-a, Denis Perinčić iz Republičke unije potrošača jednom prilikom je rekao da zapravo liče ali da sniženja nisu ista.\n"Ovde se rade o sniženjima koja postoje, ona su uglavnom do 50 odsto, i to je nejasno šta se od proizvoda nudi na sniženju. Dobro je što mi nismo zabeležili praksu prvo podizanja cena, pa sniženje cena, ali nisu ni približni popusti i sniženja kao što su u SAD, odakle običaj i tradicija potiču", rekao je Perinčić.\nMARIJA ŠERIFOVIĆ ISKRENO O POTOMSTVU Bila bih posvećena majka! To je ozbiljan zadatak\nGodinu koja za nama najbolje je iskoristila Marija Šerifović. Uspela je tik pred vanredno stanje da održi koncert u Centru „Sava“, potom se posvetila humanitarnom radu kako bi podstakla ljude da doniraju za operacije mališana. Uz sve to posvetila se vlogovanju, pa klipovi u kojima pokazuje kako živi van svetla pozornice imaju na hiljade pregleda.


Otvaranje jezera na Manjači prolongirano za sredinu juna – Banjaluka Danas\nSvečano otvaranje turističko-rekreativnog kompleksa na jezerima na Manjači, koje je bilo zakazano za 1. jun, zbog nepovoljnih vremenskih uslova biće pomjereno najvjerovatnije do sredine juna, rekao je Draško Ilić, direktor Centra za razvoj poljoprivrede i sela.\n“Naše želje i ambicije bile su da kompleks bude otvoren 1. juna, ali takav kompleks na otvorenom zahtijeva bolje vremenske prilike, a posljednjih dana pogoršana vremenska situacija nas je usporila u izvođenju pojedinih radova”, rekao je Ilić.\nDodao je da se trenutno radi na modernizovanoj ulaznoj saobraćajnici, trim-stazama te završnim radovima na hladarama.\n“Sa saradnicima koji su s nama od početka izgradnje ovog kompleksa dogovorili smo da, najkasnije do 15. juna, usele svoje djelatnosti. Imali smo sastanak i sa ljudima iz Paraglajding kluba, jer želimo posjetiocima da omogućimo da u novom kompleksu iskuse i paraglajding”, kazao je Ilić za Nezavisne novine.\nPrema njegovim riječima, u međuvremenu se radi i na završetku multimedijalne pozornice, te će na otvaranju biti u funkciji montažna pozornica.\n“Radi se i na prefabrikaciji kontejnera koji će biti prodajni prostori za mali tržnički prostor koji gradimo na ulazu”, naveo je Ilić te dodao da se pripremaju i nadaju dobrim vremenskim uslovima kako bi svi radovi bili na vrijeme završeni.\n“Građani koji žele da dođu na ovaj lokalitet mogu to da učine i sada i da uživaju u lijepom ambijentu”, rekao je Ilić, ističući da će o tačnom terminu svečanog otvaranja javnost biti pravovremeno obaviještena.


Maja Kocijančič - Sputnjik Srbija\n02:16 26 Septembar 2020\nVučić ponovo pisao Kocijančičevoj: Draga Majo, da li je antraks, novičok ili sredstvo za čišćenje\nPredsednik Vučić je uputio pismo portparolki visoke predstavnice EU Maji Kocijančič, objavljeno na nalogu na Tviteru, sa ponovljenim zahtevom.\nKocijančičeva: Status kvo u dijalogu Beograda i Prištine nije opcija\nSto odsto uvećane takse koje je Priština nametnula na proizvode iz Srbije i BiH ne samo da stoje na putu dijaloga već stoje i na putu evropskih integracija Kosova, izjavila je portparolka Evropske komisije Maja Kocijančič i istakla da status kvo nije opcija, prenosi Tanjug.\nEvropska unija i Arapska liga ne priznaju Golan kao deo Izraela\nEvropska unija, kao i ranije, ne priznaje Golansku visoravan kao deo Izraela, bez obzira na izjave predsednika Sjedinjenih Američkih Država, izjavila je portparolka Evropske komisije Maja Kocijančič.\nPoslednji trzaj odlazeće ekipe EU: Poziv Srbiji na hitnu kapitulaciju\nPoseban format pregovora o taksama između Beograda i Prištine, uz paralelno odvijanje nastavka dijaloga, značilo bi aboliciju Prištine za sve poteze koje je u međuvremenu preduzimala i pristanak Beograda na to.\n„Nema priče“: Priština brzopotezno odbacila predlog EU za „Trepču“\nKosovski premijer Ramuš Haradinaj odbacio je danas mogućnost pregovora o statusu rudarskog kombinata „Trepča“ u dijalogu Beograda i Prištine u Briselu.\n„Jednom i zauvek“: EU ima plan kako da se reši i „Trepča“\nPortparolka Evropske komisije Maja Kocijančič kaže da pitanje statusa „Trepče“ treba da bude rešeno kroz pravno obavezujući sporazum o sveobuhvatnoj normalizaciji odnosa Beograda i Prištine i naglašava „da sva otvorena pitanja između dve strane treba da se reše kroz finalizaciju dijaloga“.\nPortparolka EU Maja Kocijančič izjavila je da je komesar Johanes Han u Beogradu i Prištini izneo „specijalni okvir“, odnosno konkretne predloge za „rešavanje pitanja trgovinskih mera“ i da Brisel sada čeka „procenu predloga i odgovor strana“.\nBrisel ponovo upozorava Prištinu: Provokativno i uvredljivo\nPortparolka EU Maja Kocijančič je povodom ostavki gradonačelnika četiri srpske opštine na severa KiM poručila još jednom da kosovska vlada mora odmah da povuče odluke o podizanju taksi na robu iz Srbije i BiH.\nEU o Gruevskom: No comment\nEvropska komisija ne može da komentariše slučaj bivšeg premijera Makedonije Nikole Gruevskog, koji je zatražio azil u Mađarskoj, izjavila je portparolka te komisije Maja Kocijančič i istakla da se od makedonskih institucija očekuje da deluju u skladu sa propisima.\nEU: Računamo na mir i uzdržanost svih. Đurić: Izjava iz Brisela je za najoštriju osudu\nPortparolka EU Maja Kocijančič pozvala je u ime EU na mir i uzdržanost povodom situacije na severu Kosova.\nPrva reakcija iz EU na gaf Mogerinijeve sa „priznanjem države Kosovo“\nPortparolka EU Maja Kocijančič kaže da se politika Brisela nije menjala i da se asterisk, tzv. „zvezdica“, koja označava statusnu neutralnost, koristi u svim zvaničnim dokumentima u kojima se pominje Kosovo.\nUdarili u zid: Iznenada pomereni svi rokovi za najvažniji istorijski dogovor na Balkanu\nOne snage koje su stajale iza agresije na Srbiju i iza proglašenja lažne nezavisnosti Prištine stvarale su atmosferu da je budućnost Srbije uslovljena time da li ćemo brzo rešiti pitanje Kosova. Sada su ih preduhitrile ozbiljne globalne promene.\nEU: Nacrt statuta ZSO na sledećem sastanku Vučića i Tačija\nPortparolka Evropske komisije Maja Kocijančić kaže da će nacrt statuta Zajednice srpskih opština (ZSO) biti razmatran na predstojećem sastanku predsednika Srbije Aleksandra Vučića i kosovskog predsednika Hašima Tačija u Briselu, piše prištinski „Zeri“.\nZaprepašćenje: Burne reakcije na novu Trampovu odluku, samo Izrael oduševljen\nOdluka SAD da se povuče iz Saveta UN za ljudska prava nailazi na osudu velikog broja zemalja i organizacija, ali je jedna zemlja odluku ipak pozdravila.\nBrisel obelodanio: Sprema se dijalog o pravno obavezujućem sporazumu Beograda i Prištine\nBeograd i Priština vode dijalog o normalizaciji odnosa u okviru koga bez odlaganja treba primeniti dogovor o formiranju Zajednice srpskih opština i paralelno početi rad na novoj fazi dijaloga, potrebnoj za pravno obavezujući sporazum, izjavila je danas portparolka Evropske komisije Maja Kocijančič.\nReakcija iz Brisela na hapšenje Marka Đurića: Šamar Srbiji!\nPovodom hapšenja direktora Kacelarije za KiM na Kosovu portparolka Evropske komisije Maja Kocijančič kaže da EU oštro osuđuje današnja događanja na Kosovu.


učenje - Aleksandra Birta Ilić\nTrajno samoobrazovanje – faktor koji mi uvek poveća šanse za uspeh!\nAko mislite da uspeh u poslu mogu imati samo ljudi koji „imaju sreće“ ili oni koji su skloni da učestvuju u nekim sumnjivim aktivnostima, ovo onda možda i nije tekst za vas. Osim ako odlučite da mu pružite šansu i pokušate da otkrijete još neki način da povećate uspeh u poslu kojim se bavite. Slažem […]\n5 razloga zašto svako dete treba da se igra sa nalepnicama\nDa mi je neko ranije rekao koliko će moj zvrk voleti nalepnice ne bih mu verovala. Čula sam da klinci jako vole da lepe, ali sam mislila da je to u rangu i drugih omiljenih igrica. Ono „volim ovo 5 minuta, pa ću onda nešto drugo da uzmem u ruke“. Međutim, kod njega se prema […]


Beta 25. septembra 2021. 17:20\nPotpredsednik Narodne stranke Miroslav Aleksić izjavio je danas da je prvooptuženi za proizvodnju marihuane na „Jovanjici“ Predrag Koluvija pušten iz pritvora u zatvoru, jer bi mogao da „progovori o saznanjima i vezama koje ima sa ljudima iz Srpske napredne stranke“.\n„Strategija je bila da Koluvija bude miran dok ga ne oslobode, obećavali su to, i sad je sa nanogicom. Verovatno će sledeći korak biti da mu neće trebati ni nanogica. On će da postane narodni heroj, jer je drug sa predstavnicima režima Aleksandra Vučića, a policajci koji su otkrili čitav slučaj i uhapsili Koluviju i njegovu grupu, preživeli su teror“, rekao je Aleksić za portal „Direktno“.\nKako se podseća u saopštenju Narodne stranke, Apelacioni sud u Beogradu ukinuo je pritvor vlasniku poljoprivrednog dobra „Jovanjica“ Predragu Koluviji i odredio mu kućni pritvor uz nanogicu.\nNa „Jovanjici“ je otkriveno oko 650 kilograma osušene marihuane i plantaža od 65.581 stabljika kanabisa.\nAleksić je istakao je da je puštanje Koluvije iz zatvora potvrda da su država Srbija i pravosudni sistem „u potpunom raspadu“, i dodao da se „apsolutno više ne može imati poverenja u pravosudje, jer je pod direktnom kontrolom vladajućeg režima i služi da izvršava naloge vlasti onako kako njima odgovara“.\n„Puštanje Koluvije iz pritvora je samo deo jedne šire strategije i šireg plana vlasti kako da predmet ‘Jovanjica’ padne u zaborav gradjana Srbije, a da polako oslobode jednog po jednog da se brane sa slobode, računajući da će uspeti da ubede javnost u ono što govori Koluvijin advokat i funkcioner SNS-a Vladimir Djukanović – da u ‘Jovanjici’ ničega nije bilo“, rekao je Aleksić.\nAleksić je naveo da je „Jovanjica“ najveći slučaj u Srbiji i da je neverovatno da su „svi ljudi oslobodjeni za dve godine“, a da sudjenje za „Jovanjicu 2“ još nije počelo.\n„Reč je velikoj igri Koluvijinih advokata, koji rade sve da ne dodje do sudjenja za ‘Jovanjicu 2’, jer bi to značilo spajanje predmeta ‘Jovanjica 1’ i ‘Jovanjica 2’, što bi nesumnjivo dovelo do optužnice ‘Jovanjica 3’, gde bi morali da odgovaraju još neki političari i službenici bezbednosti, koji su bili uključeni u taj projekat“, rekao je Aleksić.\nPotpredsednik Narodne stranke je dodao da je „režim pokušao da legalizuje marihuanu, kao deo strategije da se Koluvija oslobodi odgovornosti“.\n„Momenat u kojem se krenulo u priču o legalizaciji marihuane zapravo je momenat kada se rešava taj najveći predmet srpskog pravosudja, sa dve optužnice sa više od 800 strana. To je, takodje, deo strategije, ali Vučić je procenio da mu to sad ne igra ulogu, jer se približavaju izbori“, rekao je Aleksić.\nOn je dodao da je „šokiran kako se odvija taj proces i mi više ne postojimo kao država“.\n„Pretpostavljam da je njihov plan da se opet vrate na taj projekat kada se završe izbori. Milion puta smo videli da obično bude suprotno od onoga što kaže Vučić. On je rekao da se to neće desiti, tako da možemo da se očekujemo da će se to desiti“, zaključio je Aleksić.


Ruski mediji: Zaokret ka Rusiji ili Vučićeva igra? | Serb.rs\nSerb.rs > SRBIJA > Ruski mediji: Zaokret ka Rusiji ili Vučićeva igra?\nRuski mediji: Zaokret ka Rusiji ili Vučićeva igra?\n21. juna 2016. / Komentari su isključeni na Ruski mediji: Zaokret ka Rusiji ili Vučićeva igra?\nAleksandar Vučić (foto:www.rferl.org)\n„Srpski premijer je neočekivano otkazao posete Americi i Briselu, i indirektno optužio Zapad za pokušaje da izazove haos u Srbiji. Istovremeno se u srpskim medijima pojavljuje informacija o planovima otvaranja ruske vojne baze pored Beograda. U Srbiji govore o ozbiljnoj krizi u odnosima sa Zapadom i zaokretu prema Rusiji“, piše ruski „Komersant“.\n„Očekivalo se da će Aleksandar Vučić biti počasni putnik prvog leta Er Srbije na relaciji Beograd – Njujork, i da će se sastati sa stalnom predstavnicom SAD u UN Samantom Pauer. U Briselu su bili planirani njegovi razgovori sa rukovodstvom EU. Ali, srpski premijer je otkazao sve posete bez bilo kakvih objašnjenja. Srpski mediji smatraju da je Vučić nezadovoljan novim zahtevima EU za početak pregovora o stupanju u EU“, navodi „Komersant“.\n„Sve je to izazvalo nezadovoljstvo Zapada. Ambasador SAD u Srbiji Kajl Skot i šef delegacije EU u Beogradu Majkl Davenport su hitno tražili sastanak sa srpskim premijerom, a zatim je Vučić kratko komentarisao da su razgovarali normalno, ali postoje različite tačke gledišta“, nastavlja svoju analizu ruski list.\nBeogradski mediji su navodno došlo do saznanja o planovima da aerodrom Ečka kod Zrenjanina postane druga ruska baza u Srbiji nakon humanitarnog centra u Nišu. Ta tema trebalo bi da bude deo zvaničnih razgovora Beograda i Moskve prilikom posete ruskog premijera Dmitrija Medvedeva koji će, prema navodima medija, pre toga tražiti da se verifikuje Sporazum o posebnim diplomatskim privilegijama Srpsko-ruskog humanitarnog centra u Nišu.\nPosle toga su u Srbiji počeli da govore o ozbiljnoj krizi u odnosima sa Zapadom i zaokretu republike prema Rusiji.\n„To je najozbiljnija kriza u odnosima između Srbije i Zapada za sve vreme koliko je Vučić na vlasti. Nakon povratka premijera iz Moskve gde su bili diplomatski formulisani ruski zahtevi da u vladu uđu ljudi koji će braniti interese rusko-srpskog savezništva, odnosi između Beograda i Zapada su se promenili“, smatra analitičar Boško Jakšić.\nAli, upućeni sagovornici lista „Komersant“ u Beogradu ne odbacuju mogućnost da je ponašanje srpskog premijera samo igra.\n„Vučić je verovatno odlučio da se predstavi Zapadu kao ljut i uvređen političar, spreman da odustane od zbližavanja sa EU da bi privukao veću pažnju zapadnih partnera. Pravih razloga za pogoršanje odnosa sa Zapadom nema“, kaže glavni urednik agencije Beta Ivan Cvejić.\nOznake: Aleksandar Vučić, blef, odnosi, Rusija, zapad / Objavljeno u: SRBIJA


Novosadska firma u Kikindi nezakonito uskladištila 300 tona opasnog otpada (FOTO) | Novosti.RS\n03. 06. 2019. u 15:35\nNa otvorenom prostoru bilo je oko 290 tona otpada, a još deset nalazi se u objektu za koji operater nema dozvolu\nIako je imala dozovu za skladištenje opasnog otpada u samo jednom zakupljenom objektu u krugu nekadašnje fabrike “Hemik” u Kikindi, jedna novosadska firma je, kršeći zakonske norme, na više mesta na toj lokaciji smestila skoro 300 tona opasnog otpada. Ova firma je iz industrije preuzela više opasnog otpada nego što može da smesti u objekat za koji ima dozvolu nadležnih službi, te je tako prekršila propise, potvrdio je za “Novosti” Nemanja Erceg, pomoćnik pokrajinskog sekretara za urbanizam i zaštitu životne sredine.\n- Na otvorenom prostoru bilo je oko 290 tona otpada, a još deset nalazi se u objektu za koji operater nema dozvolu. Najverovatnije je reč o ambalaži od pesticide, rastvarača i lepkova, ali u kartonskim buradima ima i tečnog otpada. Otpad je skladišten u dužem vremenskom period i uzuzetno je opasan zbog svojih hemijskih svojstava te može da ugrozi životnu sredinu. Ako su kartonska burad na otvorenom, usled obilnih kiša, tečni otpad je mogao da kontaminira zemljište, ali se nadamo da do toga nije došlo jer je dvorište betonirano. Ukoliko merenjima potvrdimo zagađenje terena, naložićemo toj firmi dekontaminaciju i automatski oduzeti dozvolu koja je izdata u julu 2017. godine – kaže Erceg.\nOn objašanjava da je opasan otpad na ovu lokaciju stigao mimo najave, čime je takođe prekršen propis.\n- Da bi opasan otpad došao na tu lokaciju trebalo je da tri dana ranije postoji najava kretanja, ali transport tolike količine nije najavljen. Operater, firma iz Novog Sada, je nesavesno postupala i preuzela više optada nego što može da uskladišti prema uslovima navedenim u dozvoli koju ima - objašanjava Erceg.\nPROČITAJTE JOŠ: ALARMANTNO: U dvorištu nekadašnje fabrike „Hemik“ 300 tona opasnog otpada\nOpasan otpad nalazi se u objektu i u dvorištu nekadašenjg “Hemika” koji koristi više zakupaca, pa su prevelike količine napravile haos drugim korisnicima. Da li su oni prijavili ovaj ekološki prekršaj, nije poznato, ali su Sekretarijat za urbanizam i zaštitu životne sredine i Policisjka uprava u Kikindi skoro istovremeno obavešteni o prisustvu velike količine otpada na ovom mestu.\nIstragu sada vodi policija u saradnji sa Osnovnim javnim tužilaštvom u Kikindi, a pomenuti sekretarijat čeka rezultate analize koju radi Institut “Mol” iz Stare Pazove. Tek nakon veštačenja biće pouzdano jasno o kojoj vrsti opasnog otpada je reč, kao i o prezicnoj količini preuzetog otpada.